
J)r. Dragutin Kniewald 

UMJETNIČKA VRIEDNOST 
ZAGREBAČKIH LIIURGIJSKIH KODEKSA 

Zagrebačku je biskupiju oko 1094. osnovao kralj sv. La- 
.dislav, kako svjedoči t. zv. Felicianova izprava iz g. 1234. u pi¬ 
smohrani nadbiskupije zagrebačke. Prvi je biskup novoosnovane 
biskupije bio Duh, porietlom Ceh ili Slovak. Po svoj je prilici 
bio član reda sv. Benedikta, jer sakramentarij sv. Margarete 
:MR 126 iz 11 st., koji je Duh donio sa sobom, i koji predstavlja 
osnovicu kasnijeg zagrebačkog misala, ima izrazito benedik¬ 
tinski značaj. Ovaj je sakramentarij pisan 1073/92. za samostan 
,sv. Margarete na ugarskom području. Bio je to po svoj prilici 
.samostan sv. Margarete de Hahot kod Somogyvara. Osim ovog 
sakramentarij a donio je biskup Duh sa sobom benedikcional 
:MR 89, pisan u 11. st. za prvostolnu crkvu u Esztergomu i 
pontifikalnu agendu MR 165, pisanu krajem 11. st. za gjurskog 
biskupa Chartwirga. Svi se ovi liturgijski kodeksi čuvaju u za¬ 
grebačkoj metropolitanskoj knjižnici i predstavljaju osnovicu 
zagrebačkog obreda, kako se ovaj u kasnijim vjekovima razvio 
u zagrebačkoj stolnoj crkvi. Vjerojatno je biskup Duh sa so¬ 
bom doniO' u Zagreb i evanđelistarij 11. st. MR 153, zatim 
jedan izgubljeni plenarium, koji je biO' ukoričen u još sačuvani 
t. ZV. diptihon iz slonove kosti, te t. zv. Radonovu bibliju, 
pisanu oko 800. za opatiju Saint Vaast u Arrasu (danas u na¬ 
cionalnoj knjižnici u Beču). Iz znanstvene analize ovih litur¬ 
gijskih kodeksa proizlazi, da su pisani prema predložcima iz 
sjeveroiztočne Francuske, točnije: iz područja oko Rouena. Ovo 
vriedi osobito za sakramentarij sv. Margarete MR 126 i ponti¬ 
fikalnu agendu MR 165. Sakramentarij sv. Margarete MR 126 
pisan je prema predlošku iz opatije Fontennelle, koja se kasnije 
po svom prvom opatu sv. Wandregisilu prozvala Saint Wan- 
drille. A pontifikalna je agenda MR 165 u mnogim značajnim 
pojedinostima ovisna o »Liber de officiis ecclesiasticis« Ivana, 
Biskupa u Avranches, kasnije nadbiskupa u Rouenu. 

Na ovoj se osnovici zagrebački obred tiekom 12. i 13. st. 
podpuno razvio. Krajem 13. st. imamo već breviar zagrebačke 
stolne crkve MR 67, pisan 1290. Najstariji misal po zagre¬ 
bačkom obredu, koji se do danas sačuvao, jest misal MR 133, 
pisan po svoj prilici 1323/6. To je druga faza u razvitku za¬ 
grebačkog obreda. Značajka je ove faze, da zagrebačka stolna 
crkva, a prema tomu i ostale crkve zagrebačke biskupije, 
imadu već uztaljeni obred, kojim se vrši bogoslužje. Ovaj se 
obred u sredovječnim liturgijskim knjigama zagrebačke stolne 
crkve zove: ritus et consuetudo alme ecclesie zagrahiensis, U 
18. su st. zagrebačkog biskupa bi. Augustina Kažotića (1303— 
1322.) smatrali začetnikom ovog obreda. Bit će, da je bi. 
Augustin u velikoj mjeri utjecao' na redakciju zagrebačkog 
breviara, misala, graduala i antifonaria u prva dva desetljeća. 
14. st. Tako je* po svoj prilici pod njegovim utjecajem u zagre¬ 
bački misal uvrštena rubrika neposredno prije pretvorbe kruha: 
Uerbis seguentihus panis transsuhstanciatur in corpus xpi 
uerum, I prije pretvorbe vina: Uerbis seguentibus uinum trans- 
substanciatur in sanguinem xpi uerum. Ova je rubrika osobita, 
značajka zagrebačkog misala počevši od misala prve polovice 
14. st. MR 133 sve do zagrebačkog misala, tiskanog u Veneciji 
1511. Uza sve to ne može se bi. Kažotić smatrati upravo' za¬ 
četnikom zagrebačkog obreda. To je bio biskup Duh krajem 
11. st. BI. Kažotić proveo je, kako se čini, novu redakciju za¬ 
grebačkih liturgijskih knjiga u drugom desetljeću 14. st. Ova 
je redakcija ostala u bitnim crtama netaknuta sve do tiskanih, 
liturgijskih knjiga zagrebačke stolne crkve. Počevši od misala 
MR 133 sačuvan je u mnogim zagrebačkim sredovječnim mi¬ 
salima i breviarima haran spomen biskupu Kažotiću, jer je bi.. 
Kažotić uvršten u kalendar zagrebačke stolne crkve, a u misalu 
MR 133 fol. 159 i u mnogim kasnijim misalima čitamo rubriku: 
»In fešto beati augustini episcopi quondam zagrabiensis eccle¬ 
sie confessoris magni predicatoris et doctoris quando canoniza- 
bitur. Introitus.. In medio ecclesie . . .«. 

Treća je faza zagrebačkog obreda obilježena liturgijskim 
knjigama zagrebačke stolne crkve, koje su izašle tiskom. Spo¬ 
minjemo samo najglavnije. Biskup Osvald dao je 1484. u Ve- 
neciji kod Erhardta Radtolta tiskati Breviarium iuxta consuetu- 
dinem ac guotidianam obseruantiam chori Ecclesie Zagrabiensis. 


Drugo je izdanje ovog breviara tiskano u Veneciji 1505., a treće 
u Beču 1687. kod Leopolda Voigta. Zagrebački je misal dao 
tiskati biskup Luka u Veneciji, gdje je i dovršen 1511. u tiskari 
Petra Lichtensteina. Ovaj misal nosi naslov: Missale secundum 
■chorum et rubricam almi Episcopatus Zagrabiensis. Od kasni¬ 
jih tiskanih obrednih knjiga zagrebačke stolne crkve spomi¬ 
njemo latinsko-hrvatsku pjesmaricu Cithara octochorda, tiskanu 
prvi put 1701. u Beču kod Leopolda Voigta, drugi put 1723. 
opet u Beču, i treći put 1757. u Zagrebu kod Antuna Reinera. 
Zatim Rituale Zagrabiense, što ga je dao tiskati biskup Juraj 
Branjug kod Ivana Weitza u Zagrebu 1729. i Cantuale proces- 
sionum ex veteri zagrabiensis basilicae divi Stephani regis con- 
suetudine institutum, tiskan u Beču 1751. 

Kad je papa Pijo V. 1568. i 1570. izdao Rimski breviar i 
Rimski misal, obvezao je sve crkve, koje nemaju svog misala 
i breviara preko 200 godina, da moraju prihvatiti Rimski obred 
i da se imadu služiti rimskim misalom i breviarom. Budući da je 
zagrebačka stolna crkva već tamo od kraja 13. i početka 14. st. 
imala svoj vlastiti breviar i misal, nije se zagrebačka biskupija 
smatrala obvezanom da preuzme rimski obred i rimske obredne 
knjige. Ali kardinal Petar Pazmany, nadbiskup i primas ostro- 
gonski, smatrao je potrebnim, da na čitavom tadašnjem ugar- 
sko-hrvatskom području dokine stari obred i da ga zamieni 
.s rimskim. Nacionalna sinoda, održana 1633. u Tmavi, zaklju¬ 
čila je, da se dokida stari obred i da se uvodi rimski. Ovom 
se zaključku na samoj sinodi žestoko opro predstavnik zagre¬ 
bačkog kaptola Benedikt Vinković. Sliedeće je godine zagre¬ 
bački biskup Franjo Ergeljski održao u Zagrebu diecezansku 
sinodu. Ova je protiv zaključka trnavske sinode o dokidanju 
starog zagrebačkog obreda prizvala na Sv. Stolicu. No i kar¬ 
dinal Pazmany obratio se na Sv. Stolicu protiv zaključka za¬ 
grebačke sinode. Papa Urban VIII. povjerio je izpitivanje 
zagrebačkog misala i breviara inkviziciji. Ova je pronašla, da 
M zagrebačkom misalu imade različitih nedostataka. Stoga je 
Urban VIII. 28. IX. 1635. odredio, da se ima uvesti rimski 
misal kod služenja sv. mise. Medjutim je 1637. umro biskup 
Franjo Ergeljski, a nasliedio ga je pobornik za održanje za- 
jgrebačkog obreda Benedikt Vinković. Čini se, da je ovomu 
uspjelo nagoditi se sa Sv. Stolicom. U zagrebačkoj se stolnoj 

crkvi početkom 18. st. vršilo bogoslužje po starom zagrebačkom 
obredu samo još in choro. Tihe sv. mise služile su se često i 
po rimskom obredu. Slično je bilo i po ostalim crkvama u. 
biskupiji. Glavni je razlog tomu bila nestašica zagrebačkih 
liturgijskih knjiga. Konačno je biskup Maksimilijan Vrhovac, 
kad ga je Josip II. 21. VIIL 1787. imenovao zagrebačkim bisku¬ 
pom, 22. IX. 1787. predložio^ Josipu II. da dokine stari zagre¬ 
bački obred, jer nije u skladu s odredbama Josipa II. Sv. Sto¬ 
lica je tek 1788. potvrdila Vrhovčevo imenovanje za zagre¬ 
bačkog biskupa. Iste godine izdaje Vrhovac 5. listopada strogu, 
zabranu starog zagrebačkog obreda, koji se još obdržavao samo 
in choro zagrebačke stolne crkve. Na oštru oporbu sa strane- 
zagrebačkog stolnog kaptola odgovara biskup Vrhovac 30. IV. 
1792., da je zabranom starog zagrebačkog obreda proveo od¬ 
redbu Josipa II. o unifikaciji obreda u svim crkvama Josipova 
carstva: »... obligatione, per Augustissimum denique Impera- 
torem Josephum Secundum Nostrum gloriosissimae remi- 
niscentiae Regem Apostolicum, Cui hoc ... saltem ut Tutori 
Canonum, ut Advocato Ecclesiae competebat, ad uniformandam 
hane Cathedralem cum reliquis ditionum suarum Ritus Latini 
Catholicis Ecclesiis Serio praecepta, deinde autem per Nos. 
ipsos in Sequellam Altissimae Ordinationis ab Altefato- Impe¬ 
ratore et Rege Nostro Apostolico Josepho Secundo ad Nos di- 
missa mediante una ... ad procurandam .. . illam uniformita- 
tem, quam olim nationales Hungaricae Synodi desiderabant.. . 
Constitutione Nostra .. .«. Tako je stari zagrebački obred 1788. 
dokinut i uveden je rimski. Ostale su samo. još neke pojedinosti 
u ceremonijama, i pjevanju, ah su i te iza prvog svjetskog rata. 
odstranjene i zamienjene rimskima. 

Danas preostaje od starog zagrebačkog obreda samo još 
stotinjak hturgijskih knjiga, koje su većinom pohranjene u 
metropolitanskoj knjižnici u Zagrebu. Popis i analizu ruko¬ 
pisnih liturgijskih kodeksa do^ kraja 15. st. objelodanio sam u 
XIX. sv. Croatia Sacra. Liturgijske su knjige po starom zagre¬ 
bačkom obredu bogato vrelo za upoznavanje liturgijskih obreda 
u zagrebačkoj stolnoj crkvi od 1094. do 1788. Ali osim toga 
imadu mnoge od ovih knjiga i znatnu umjetničku, glasbenu i 
književnu vriednost, jer su mnoge iluminirane i ilustrirane, a 
u tekstu se nalazi obilje himana, sekvencija, oficija u stihovima 
i nekoliko obrednih igara. 

U pontifikalnoj agendi MR 165 zabilježene su tri obredne 
igre: na blagdan sv. Ivana apostola, zatim tractus stelle na Bo- 
gojavljenje i konačno obredna igra na veliki petak i uzkrsnu 
nedjelju. Cantuale 1751. bilježi obrednu igru na nedjelju 

cvjetnicu.^ i.- •• 

Zagrebački breviar MR 67, pisan 1290., donosi 17 historij¬ 
skih oficija, koji se mogu smatrati predtečama oficija u stiho¬ 
vima, i to za ove blagdane: sv. Blaž, Sv. Siksto, Fehcissimus. 
i Agapitus, sv. Gerard, sv. Dionizije, sv. Hipolit, sv. Otmar, sv. 
Demetrij, sv. Martin, sv. Brikcije, sv. Andrija i Benedikto, 
sv Marija Magdalena, sv. Silvestar, sv. Augustin, sv. Benedikt,. 
sv Stjepan mučenik, Našašće sv. Stjepana mučenika. Osim 
toga imade u breviaru MR 67 12 oficija u stihovima, veciimm 
s izrazitom rimom. To su shedeći oficiji: sv. Adalberta, sv. Do- 
roteje,^ sv. Stjepana kralja, sv. Ladislava, sv. Franje asiskog,. 
sv Antuna Padovanskog, sv. Dominika, sv. Tome biskupa i 
mučenika, sv. Katarine,=> sv. Elizabete, sv. Emerika, sv. Mar¬ 
garete. Veći se dio ovih oficija u ponešto promienjenom i r 
skraćenom obliku održao sve do tiskanog breviara 1687. 

U zagrebačkim breviarima, počevši od MR 67, misalima,, 
počevši od MR 133, gradualima, antifonarima i kantualima 
nalazi se veliki broj himana i sekvencija. Samo do početka 14. 
St. nabrojio sam oko 150 himana i sekvencija, kojih nema u 
rimskom obredu. Zagrebački misali, od MR 133 sve do tiskanog 
misala 1511., uvode zbirku sekvencija ovim uvodom: »Ad iau 
dem domini nostri jesu christi et matris eius uirginis gloriose ac 
sanetorum celestis curie recitande sunt in missarum solempmis 
sequentie ordine infrascripto. Et primo in dominica prima 
aduentus domini...«. Najstarija zbirka himana sadržana ]e u 
pontifikalnoj agendi 11. st. MR 165 i u breviaru MR 67. Na]- 
obsežniju zbirku himana obuhvaćaju tri himnuala, od kojih se 
jedan čuva u pismohrani Hrvatske Akademije znanosti i umje - 
nosti, a druga dva u metropohtanskoj knjižnici. Himnual u 
pismohrani Hrvatske Akademije bit će dominikanskog porietla, 
a ostala su dva zagrebačka. Sekvencije se najprije spominju u 
pontifikalnoj agendi MR 165. Zatim sliedi veliki niz sekvencija 

* Dr. Dragutin Kniewald: Proprium de tempore zagrebačke stolne 
crkve 1094—1788, Zagreb 1941., 27, 31, 61—67, 49—51. 

2 Objelodanjeno u Kat. Listu, Zagreb 1943. br. 5. 

2 Objelodanjeno u Kat. Listu, Zagreb 1942. br. 48, 

U misalu 13. st. MR 70 i u misalu prve polovice 14. st. MR 133. 
Misal MR 70 nije pisan za Zagreb, nego je iz Njemačke do¬ 
nesen u Zagreb, te se iz njega služila sv. misa oko 1300. u 
hospiciju sv. Elizabete na Kaptolu. Misal MR 133 je nasuprot, 
kako već znamo, specifično zagrebački misal, pisan za Zagreb, 
po svoj prilici prema redakciji biskupa bi. Augustina Kažotića. 
Najobsežnija se zbirka sekvencija nalazi u zagrebačkom tiska¬ 
nom misalu 1511. 

U hrvatskom prievodu evanđeoskih perikopa tiekom 
crkvene godine po starom zagrebačkom obredu, što ga je sa¬ 
stavio Isusovac Nikola Krajačević, a 1651. tiskom izdao zagre¬ 
bački biskup Petar Petretić, nalazi se i liepi broj pobožnih 
popievaka na hrvatskom jeziku. Te je popievke sastavio ili 
preveo i u Evangeliome iz svojih Molitvenih Knjižica prenio Ni¬ 
kola Krajačević. Mnoge su od tih popievaka uvrštene u služ¬ 
benu pjesmaricu zagrebačke stolne crkve, koja je izašla tiskom 
1701. u prvom, 1723. u drugom i 1757. u trećem izdanju pod 
naslovom Cithara octochorda. To je latinsko-hrvatska pjesma¬ 
rica, uzko povezana sa starim zagrebačkim obredom. Zato ju 
je i zadesila sudbina zagrebačkog obreda. Kad je biskup Maksi- 
milijan Vrhovac 1788. dokinuo zagrebački obred, morao je, 
dosljedno, dati svećenicima i vjernomu puku novu pjesmaricu. 
On je to doista i učinio 1804. Njegova pjesmarica doživjela je 
tri izdanja. Treće je tiskano u Zagrebu 1825. Po uzoru ove 
pjesmarice izdaje đakovački biskup Emerik Karlo Raffay 1817. 
sličnu pjesmaricu za svoju biskupiju. G. 1824. izašla je ova 
pjesmarica u drugom izdanju. Vrhovčeva pjesmarica nije bila 
povezana s rimskim obredom,. kako bismo možda očekivali, 
kad znamo, da je Vrhovac stari zagrebački obred zamienio 
rimskim. Nasuprot: popievke su u Vrhovčevoj, a isto tako i u 
Raffayevoj pjesmarici, prevedene iz njemačkoga, a ne iz latin¬ 
skoga, kako je to bilo u Gitari, a latinskih tekstova uobće nema. 
To je hrvatska Singmesse, neke vrste hrvatski Ordinarij mise 
,po njemačkom uzoru: »Hier liegt vor deiner Majestat«. Vrhov¬ 
čeva pjesmarica donosi dvie hrvatske Singmesse: »Padamo 
pred tobum vsi, smožni Bog Sabaoth« i »Pred tvoj um smožno- 
stjum leži vu prahu kerščanstvo«. Dok je Gitara uz liturgijske 
tekstove donosila trope i slobodne latinske i hrvatske popievke, 
Vrhovčeva, i po njezinom uzoru Raffayeva pjesmarica, pozna 


-:(7) Umjetnička vriednost zagrebačkih liturg. kodeksa 179 

.samo slobodne sastavke u narodnom jeziku, koji se samo obće- 
.nito naslanjaju na pojedine dielove sv. mise. 

Ove je popievke Vrhovac zapravO' preuzeo iz molitvenika, 
što ga je 1802. u Zagrebu izdao J. E. Matiević, ali je izostavio 
sve one popievke, koje je Matiević u svoj molitvenik prenio 
iz Gitare. Vrhovac je htio podpuno prekinuti s dotadašnjom 
tradicijom. Koliko sam dosad mogao- ustanoviti, prvi se put 
javlja hrvatska Singmesse u crkvama zagrebačke biskupije 
1727. Uvode je Redovnici iz Tovaružtva Ježuševoga u svojoj 
knjižici: Kerščanske Katoličanske Popevke .... črez vreme svete 
apostolske misie, U ovoj se knjižici nalazi Singmesse: Hvalu 
Bogu davajte uerni kerščeniki. Ova se Singmesse nalazi i u 
knjižici Kerščanske Catholičanske Navuka Popevke, tiskanoj u 
Budimu možda koju godinu prije zagrebačkog izdanja iz g. 
1727. 

Singmesse »Padamo pred Tobom vsi, smožni Bog Sabaot« javlja 
se, koliko sam dosad mogao ustanoviti, prvi put u maloj pjesmarici, ti¬ 
skanoj u Zagrebu 1785. kod Josefa Karola Kotche pod naslovom: Popevke 
pod szv. Massum y pred prodechtvom za biskupiu zagrehechku. Drugo 
je izdanje ovih popievaka izašlo 1787., a treće 1789. Singmesse: »Pred 
tvojum, smožnostjum leži vu prahu kerščanstvo« našao sam prvi put u 
molitveniku, što ga je 1802. u Zagrebu izdao J. E. M. Drugi svećenik 
zagrebačke biskupije, T. M. G. P., izdao je u Zagrebu 1798. typis Novo- 
szelianis latinski molitvenik: Liher precum et hymnorum pietati adole- 
scentis christiani sacer. Pjesnički dio ovog molitvenika počinje str. 118. 
.s Cantio Missalis. Tu se nalazi latinska Singmesse: od introitum, ad Glo- 
ria, ad Evangelium, ad Gredo, ad Offertorium, ad Sanctus, ad Eleva^ 
tionem, post Elevationem, ad Communionem, ad I te Missa est. Latinski 
.stihovi ad introitum počinju: 

Prosternimur credentes coram Te Trinitas, 

Exaudi concinentes o simplex Unitas! 

En hostiam litamus, quam lege iusseras; 

Nos simul immolamus, hoc poscit pietas. 

šesto izdanje ovog molitvenika izdao je 1842. T. M. P. Z. 

Vrhovčeva-je pjesmarica po svom duhu punih 100 godina 
utjecala na crkveno- pjevanje nesamo u Zagrebu nego i uobće 
u Hrvatskoj i Slavoniji, sve, dok nije početkom 20. st. cecili- 
.janski pokret ponovno »odkrio-« Gitaru i vratio se njezinim 
tekstovima i napjevima u ponešto izmienjenom i modernizi¬ 
ranom obliku. Jedno- je, ipak, i nehotice, cecilijanski pokret 
preuzeo od Vrhovčeve pjesmarice: favoriziranje crkvenog pje¬ 
vanja na narodnom jeziku u slobodnim popievkama na štetu 

pjevanja liturgijskih tekstova na latinskom jeziku. KantuaU 
što ga je 1934. izdao glasbeni Zbor zagrebačkih bogoslova 
»Vienac«, pokušao je doduše prebroditi ovu težkoću, i poći 
srednjim putem, te uz hrvatske pobožne popievke ponovno 
uvesti pjevanje latinskog liturgijskog teksta. Ali vodeći kru¬ 
govi cecihjanskog pokreta u Hrvatskoj smatraju još uviek, da¬ 
je prva njihova zadaća gajiti slobodnu pobožnu popievku na 
narodnom jeziku. Ta je baština, nasiieđena od Maksimilijana 
Vrbovca, u ovoj ekskluzivnosti tuđa Citari. 

U glasbenom su pogledu zanimljivi kodeksi MR 126, MR- 
165 i MR 89, svi iz 11. st. Tu su neumizirani različiti liturgijski 
tekstovi, a u MR 165 i obredna igra za Bogojavljenje. Nadalje 
je zanimljiv beneventanski misal MR 166 iz 11. i 12. st., te 
već spomenuti misal MR 70. Ni jedan se od ovih misala ne 
može smatrati specifično zagrebačkim, ali je, kako već zna¬ 
demo, misal MR 70 oko 13'00. bio u Zagrebu upotrebljavan. 
Misal je MR 70 osobito zanimljiv toga radi, jer su u njemu 
bez crta neumizirani gotovo svi tekstovi, koji se imadu pjevati 
kod sv. mise, a to je velika riedkost kod misala. Neume su u 
tom misalu, kao i sam tekst, pisane u 13. st., ali prema mnogo 
starijem predložku. To se razabire osobito ako se neume u_ 
tom misalu uzporede s koralnim notama na 4 crte u Padovan¬ 
skom breviaru sv. Justine MR 72, isto iz 13. st. I ovaj breviar' 
nije pisan za Zagreb, nego ga je iz Padove vjerojatno sa sobom 
donio u Zagreb neki zagrebački kanonik ili svećenik, koji je 
duže vremena boravio u Padovi. Kasniji kodeksi,, proviđeni. 
koralnim notama, važni su radi napjeva, koji su bili vlastiti 
zagrebačkom obredu. Isto vriedi i za Citaru. S glasbene je- 
strane zagrebački obred još gotovo posvema neproučen. 

Razlučimo li zagrebačke liturgijske kodekse po pismu, 
kojim su pisani, dobivamo skupine, koje su pisane karolinom, 
beneventanom, goticom i kasnije, u novom vieku, humanisti- 
kom. U skupinu, koja je pisana karolinom, spadaju od reda 
oni kodeksi, koje je sa sobom donio prvi zagrebački biskup Duh 
i koji sačinjavaju osnovicu zagrebačkog obreda. To su: sakra- 
mentarij sv. Margarete MR 126, pontifikalna agenda MR 165, 
benedikcional MR 89, evanđehstar MR 153, svi ih 11. st., i 
t. ZV. Radonova biblija, danas u nacionalnoj knjižnici u Beču,., 
pisana oko 800. U ovoj bibliji imade veliki broj glosa, pisanih- 


karolinom krajem 11. ili početkom 12. st., a na jeziku, koji 
predstavlja neku mješavinu češkog i crkveno>-slovenskog jezika 
s izrazitim hrvatskim utjecajem. Bit će, da ove glose potječu 
od prvog zagrebačkog biskupa Duha ili kojeg njegovog pra¬ 
tioca. To je ujedno najstariji trag hrvatskog jezika, pisan, 
latinicom. 

Beneventanom je pisan missale plenum MR 166, iz 11. i 12.. 
st., a karolinom-goticom pontifikal MR 64. Prvi kodeks sigurno 
nije zagrebački, a drugi je donesen u Zagreb možda iz opatije 
sv. Hadriana i u Zagrebu je tekst u koječemu preudešen glo- 
sama na rubu. 

Svi su ostali kodeksi do kraja 15. st. pisani goticom, po¬ 
čevši od najstarijeg zagrebačkog breviara MR 67 i najstarijih 
zagrebačkih misala MR 70 i MR 133. 

Oprema je zagrebačkih liturgijskih kodeksa različita. Per- 
gamena je sad biela, tanka i gladka, kao n. pr. u misalu Jurja 
de Topusko u riznici zagrebačke stolne crkve pod br. 354., sad 
opet gruba, debela, opora i gotovo smeđa, kao n. pr. u ponti- 
fikalnoj agendi MR 165 i u sakramentariju sv. Margarete MR = 
126. Ista se razlika opaža i u pismu: jednom je pismo zbilja 
kaligrafijsko, kao n. pr. u benedikcionalu MR 89 i u već spo¬ 
menutom misalu Jurja de Topusko, a drugi je put pismo manje 
liepo, kao n. pr. u breviaru 15. st. MR 103. Osobito je liepom. 
littera hononiensis pisan Pontificale Romanum MR 37 iz prve 
polovice 14. st., u Zagreb donesen iz Avignona. Tvrđi je ductus 
u pontifikalu zagrebačkog biskupa Nikole Babonića (1350—■ 
1356.), pisan koralnom goticom. Ovaj je pontifikal pisao 
Johannes Wyriandi de Wratislavia. U Avignonu je pisan pon¬ 
tifikal MR 163. Pisao ga je Alfutius magistri Badei de Euguhio 
monachus g. 1339. za čanadskog biskupa Jakoba de Placenti'a,. 
koji je 1343. postao zagrebačkim biskupom, pa je sa sobom iz: 
Avignona donio- pontifikale MR 37 i MR 163. 

Po iluminaciji i sitnoslikarskom uresu diele se zagrebački 
liturgijski kodeksi u skupine, koje uglavnom odgovaraju pismu,, 
kojim su pisani kodeksi. Prvu skupinu sačinjavaju oni kodeksi, 
koji SU pisani karolinom, dakle MR 89, MR 126, MR 153 i t. zv. 
Radonova biblija. Pontifikalna agenda MR 165 nema osobitog: 
sitnoslikarskog uresa. Iluminacija je ostalih kodeksa karolingij- 

.sko-romanička s izrazitim arhaičkiiri naglaskom. To vriedi 
osobito za MR 126 i MR 153. Drugu skupinu sačinjavaju ko¬ 
deksi, pisani goticom. Iluminacija im je takodjer gotička. 
Ovamo spadaju: misal MR 70, breviar MR 72 iz 13. st., dvie 
biblije iz 14. st., MR 156 i MR 159, breviar 15. st. MR 103, misal 
Jurja de Topusko MR 170 — da spomenemo samo najvažnije. 
Misal Dominika Kalmancsehi i zagrebačkog biskupa Osvalda 
(t 1499.) u riznici stolne crkve pod br. 355. pisan je goticom, 
ali sitnoslikarski ures odaje simbiozu milanskih, ferrarskih i 
gotičkih elemenata, koja označuje mješoviti stil, kako se bio 
razvio u sitnoslikarskoj oficini kralja Mati je Korvina u Bu- 
■dimu. Posebnu pažnju zaslužuje osim toga iluminacija misala 
Jurja de Topusko (t 1498.) u riznici stolne crkve pod br. 354. 

Od kodeksa, pisanih karolinom, najzanimljiviji su MR 126 
i MR 153. Sakramentarij sv. Margarete MR 126 urešen je 
•s mnogo manjih i s preko' 2'0 velikih iniciala. Veći se iniciali 
obično sastoje od raznobojnih vitica, kojiput od širokih crvenih 
i modrih ploha, koje se izmjenjuju. Jednom se javlja neka 
ptičurina, dva puta zmaj, i dva puta ljudska glava kao fan¬ 
tastični završetak sa strane. U evanđelistaru MR 153 naslikan 
je fol. 17. simbol sv. Luke evanđelista s volujskom glavom, 
kako piše evanđelje. Fol. 68. naslikan je sv. Ivan evanđelista 
s orlujskom glavom. Ove su simbolične slike sv. Luke i sv. 
Ivana ev. vrlo slične sv. Luki i sv. Ivanu ev. u gellonskom 
sakramentarij u 8. st., sada u parižkoj nacionalnoj knjižnici ms 
lat 12.048. Ali sitnoslike su u našem evanđelistaru MR 153 
bogatije i izradjene su s više fantazije i umjetničkog ukusa od 
onih u gellonskom sakramentarij u. Uobće i tekst i sanktoral i 
iluminacija većih iniciala u MR 126, kao i ilustracija u MR 
153, podsjeća na predložke, koji su bili znatno stariji od 11. st., 
kad su pisani i iluminirani ovi kodeksi. 

Najstariji predstavnik gotičke skupine, misal MR 70, po¬ 
tječe iz Njemačke. Prije početka misnog kanona perom je 
nacrtano Razpeće. To je ujedno najstarije Razpeće u Zagrebu 
osim Razpeća na već spomenutom »diptihonu«. Vrlo' su za¬ 
nimljivi brojni iniciali u oba svezka padovanskog breviara sv. 
Justine iz 13. st. Sam se inicial običnO' sastoji od savinute šuplje 
cievi modre boje. Iniciali su obično ilustrirani likom odnosnog 
.svetca ili prizorom iz života Isusova. 


(11) Umjetnička vriednost zagrebačkih liturg. kodeksa ISS- 

Pontificale Romanum MR 37 iz prve polovice 14. st. pisan 
je ad usum Romani Pontificis, dok je Papa stolovao u Avi- 
gnonu. Fol. 1. na dnu naslikana su dva medaljona: lievo biče- 
vanje Isusovo, a desno kleči donator, odnosno vlastnik Ponti- 
fikala u bielom plaštu i mitri, koja ima šiljke nad sljepooči- 
cama. Izpod bielog se plašta vidi crveni talar. To će biti papa. 
Ivan XXII. (1316—1334.). Ilustrirani iniciali prikazuju dieljenje- 
sv. reda. 

Iz 14. st. potječu dvie biblije u metropolitanskoj knjižnici. 
Biblija MR 159 doista je pulchra et solemnis, kako je zove 
inventar zagrebačke stolne crkve iz 14. st. Početak svake knjige 
sv. Pisma ukrašen je inicialom, koji prikazuje osobu ili prizor 
iz dotične knjige. Početak Geneze osobito je bogato urešen 
medaljonima, u kojima su naslikani prizori iz stvaranja svieta 
i drugi važni dogođaji. Iluminaciju svečane biblije zagrebačke 
stolne crkve MR 159 obradio je dr. Slavko Sarić u svojoj 
doktorskoj disertaciji. Biblija MR 156 također je bogato ilu¬ 
strirana i gotovo da u prvi čas više privlači oko, ali bibliju MR 
159 uresila je vještija ruka s više pomnje i ukusa U 15. st. 
pisan je i iluminiran zagrebački breviar MR 103. Dovršen je 
1430. Pismo nije odviše kaligrafijsko, ali iluminacija odaje 
vještu ruku i profinjeni ukus, pa se čovjek gotovo čudi, kako 
je ovako dobar miniator radio u kodeksu, koji inače nije prvo¬ 
razredan. Krajem 15. st. pisana su dva misala za zagrebačkog 
kanonika Jurja, posvećenog biskupa i upravitelja opatije To¬ 
pusko (t 1498.). To je misal MR 170 i misal br. 354 u riznici 
prvostolne crkve zagrebačke. Misal MR 170 pisao je 1495. sve¬ 
ćenik Matej de Miletinc, župnik u Otnji. Iluminator se služio 
predložcima Israhela van Meckenema, majstora igraćih karata 
i slično. Misal br. 355. u riznici stolne crkve predstavlja vrhunac 
zagrebačkog obreda u liturgijskom i umjetničkom pogledu. 
Pisan je na finoj bieloj pergameni, bogato je ilustriran i raz- 
košno uvezan. Prvu je polovicu ilustrirao majstor I., koji se 
dvaput signirao. Bit će, da je to bio majstor Johannes Hans 
Almannus pictor, ugledni zagrebački gradjanin, koji oko 1500. 
radi .za zagrebački kaptol. Usred rada oko ilustracije ovog 
misala umro je Juraj de Topusko 1498. i ostavio je ovaj misal 
zagrebačkoj stolnoj crkvi. Majstor I. prekinuo je sada svoj 
rad. Ilustraciju je ovog misala nastavila druga ruka, kad je 

1518. postao zagrebačkim biskupom Simun Erdody. Jer dok su 
foliji, koje je ilustrirala prva ruka, urešeni grbom Jurja de 
Topusko, foliji, urešeni drugom rukom, nose bez izuzetka grb 
.Šimuna Erdody. Prva je ruka sasvim gotička i upravo vir¬ 
tuozna u kopiranju i spajanju predložaka. Kao predlože! služili 
su prvoj ruci bakrorezi I. v. Meckenema, majstora I. A., E. S 
i t. d. Prekrasnog je sv. Jurja izradila ova ruka, nazovimo 
Je »gotičkom«, prema sv. Jurju nizozemskog majstora 1. A. M. 
{Zwolle). Ruka, koja radi za Simuna Erdody, radi posve u stilu 
talijanske renesanse i zato je zovemo »talijanskom«. Ova se 
:ruka signirala monogramom: 



Po svoj je to prilici bio Julio Clovio, koji je 1524/6. radio 
u oficini kralja Ljudevita II. u Budimu. Ovaj se monogram 
prema prof. dru Miji Barada dade čitati samo: IVLIO CLOVIO. 

U riznici zagrebačke stolne crkve čuva se pod br. 355. 
:misal Dominika Kalmancsehi (t 1503.), što ga je ovaj za života 
darovao zagrebačkom biskupu Osvaldu. Ovaj je misal pisan i 
ilustriran oko 1481. u oficini kralja Matije Korvina, u doba, 
kad je u toj oficini vladao sitnoslikarski način, što ga je u tu 
oficinu unio Franciscus de Castello Ithalico de Mediolano do¬ 
šavši iz Milana u Ferraru, a iz Ferrare u Budim. Po svoj je 
prilici Franjo' de Castello Ithallico de Mediolano član senjske 
porodice de Castelliono de Mediolano, kojoj je kralj Matija 
1489. podielio plemstvo. 

Još jednu rieč o uvezima zagrebačkih liturgijskiK knjiga. 
Većina je zagrebačkih liturgijskih kodeksa uvezana u solidni 
uvez od smeđe kože, kako ih je dao uvezati biskup Mikulić 
(1688—1694.). Samo riedki su kodeksi zadržali svoj prvotni 
uvez. U prvotne su asseres, t. j. drvene daščice, povezane re¬ 
menjem, uvezani MR 165 i MR 89. Plenarium, koji je bio uve¬ 
zan uvezom s današnjim »diptihonom« od slonove kosti, izgu¬ 
bio se, ali se »diptihon« sačuvao. To je onaj znameniti »dipti- 

;hon«, koji je 1927. bio ukraden, a onda pronađen i vraćen 
.riznici prvostolne crkve zagrebačke. U toj riznici imade i dru¬ 
gih ostataka skupocjenih uveza. Gore spomenuti misal Domi¬ 
nika Kalmancsehi uvezan je u crveni baršun tako, da se čitav 
;može zamotati u baršun. Skupocjeni misal Jurja de Topusko 
u riznici zagrebačke stolne crkve uvezan je u uvez od crvenog 
haršuna, težko okovan lievanim srebrom i urešen grbom bi- 
..skupa Mikulića. 

CRKVENA UMJETNOST U HRVATSKOJ 

Razvitak uljudbe i umjetnosti u zemljama, što ih od prve 
polovice 7. st. do danas nastavaju Hrvati, stvorio je tri žemljo- 
pisno-uljudbena sloja ili područja. Prvo je takvo područje 
Dalmacija ili primorska Hrvatska, kolievka hrvatskoga kra¬ 
ljevstva i izhodištna točka latinsko-hrvatske uljudbe. 

U umjetničkom pogledu značajna je za Dalmaciju najprije 
starokršćanska umjetnost, zatim t. zv. starohrvatska arhitek¬ 
tura i skulptura, onda kratkotrajna romanika u stilu Apulije, 
pa kićena venecianska gotika i konačno talijanska renesansa. 

Drugo je područje Bosna i Hercegovina. Mogh bismo je 
zvati i planinskom Hrvatskom. Ovo je područje najljućih bo¬ 
jeva i ukrštavanja uljudbe zapadne Europe sa strujama i bu¬ 
jicama iz iztoka. 

Premda je planinska Hrvatska u umjetničkom pogledu 
najsiromašnija, ipak je veoma zanimljiva. Osobita su značajka 
umjetnosti u Bosni i Hercegovini gotovo bezbrojni nadgrobni 
stećci bosanskih krstjana u srednjem vieku. 

Treće je područje gornja ili posavska Hrvatska, neka¬ 
dašnje religuiae religuiarum olim incliti regni Croatiae. 

Gornja Hrvatska nije nipošto u svom uljudbenom i umjet¬ 
ničkom životu bila od davnine povezana sa susjednom Slove¬ 
nijom, kako se to do nedavna znalo izticati. I nutrašnji život 
i vanjski utjecaji bili su u ova dva područja sve do početka 16. 
st. sasvim različiti. Na Sloveniju izravno utječe jaka talijansko- 
njemačka struja. Za Gornju se Hrvatsku prije 16. st. to ne može 
reći. Na Jadransku obalu utječe doduše Venecija, ali na 
područje između Drave i Save ne vrši osobitog utjecaja ni 
Venecija, ni Njemačka, ni Slovenija, nego preko benediktinaca 
i cistercita Francuzka i Ugarska. Tek krajem 15. st. i osobito 
nakon izbora na Cetinu opaža se izravni utjecaj iz Njemačke 
i Slovenije, koji doživijuje svoj vrhunac krajem 18. i tiekom 
19. stoljeća. 


Mnogi su umjetnici stranog podrietla djelovali u Hrvat¬ 
skoj, a mnogi su hrvatski sinovi stekli veliki glas svojim ra¬ 
dovima u tuđini. Sve do u 19. st. polaze mladi hrvatski umjet¬ 
nici većim dielom u strani sviet na nauke, osobito u Italiju, 
Njemačku i Francuzku. Konačno je dr. Iso Kršnjavi ostvario 
davnu želju, kojoj je bio tumačem i biskup đakovački Stross- 
:mayer, da se u Zagrebu otvori umjetnička škola kao stjecište 
hrvatskih umjetnika. Na toj su se crti sastala ova dva velika 
muža, inače toliko oprečnih nazora. Kršnjavi je omogućio 
hrvatskim umjetnicima, koji su se izobražavali u tuđini, da u 
Zagrebu otvore svoje ateliere. Time je postavio temelje da¬ 
našnje Umjetničke Akademije u Zagrebu, na kojoj djeluju kao 
nastavnici umjetnici iz svih krajeva Hrvatske. Tako je, uza 
svu šarolikost temperamenta i raznolikost studija i utjecaja, 
došlo u Zagrebu do hrvatske umjetničke škole, u kojoj najjači 
talenti hrvatskog umjetničkog sviet a oko sebe okupljaju naj¬ 
mlađe pokoljenje hrvatskih umjetnika i daju hrvatskom umjet¬ 
ničkom stvaranju izraziti hrvatski biljeg. 

Graditeljstvo 

1. Dalmacija upravo obiluje prilično sačuvanim i prouče¬ 
nim ostatcima starokršćanskog graditeljstva. Glavno je središte 
ovih građevina starokršćanski grad Salonae i palača cara Dio- 
kleciana, iz koje je nastala klica današnjeg Splita. 

Starokršćanski se grad Salonae dizao sjeveroiztočno od palače ili 
vile, koju je za se dao sagraditi car Dioklecian. Zaselak, zvan Manastirine^ 
porušen je u prvom desetljeću 4. st. po svoj prilici zato, jer su vlastnici 
ovog zaselka bili' kršćani, pa su na svom zemljištu dali mjesta za po- 
sljedne počivalište mučenicima i ostalim kršćanima. Nakon milanskog 
edikta podignuta je ovdje kršćanska bogoštovna dvorana i različite kapele. 
Oko 400. sagrađena je velika bazilika za biskupa Gajana i Simferija. Sre¬ 
dinom 6. st. proširena je ova bazilika dogradnjom narteksa i schola 
cantorum. Ova je bazilika zajedno s kršćanskim grobljem ponovno po¬ 
rušena iza 602. Prije 612. ponovno je podignuta. U njoj su bili sahra¬ 
njeni smrtni ostanci ovih svetaca: Domnio, Anastasius, Septimius, Ve- 
nantius, Antiochianus, Asterius, Gaianus, Paulinianus, Telius. Papa Ivan 
.IV., rodom Dalmatinac, (640.—642.) počeo je gradnju kapele sv. Venan- 
cija kod lateranske krstionice u Rimu da u njoj pohrani svete moći 
dalmatinskih i istarskih mučenika. Dovršio je tu kapelu papa Teodor I. 
(642.—649.). Ova je bazilika konačno porušena propašću Salone. 

Na mjestu, zvanom Kapljuč^ izvan zidina stare Salone, na sjevernoj 
.strani, nalaze se ruševine druge starokršćanske bazilike. Tu je bilo 

groblje vojnika rimske posade. U 4. st. javljaju se kršćanski nadpisi. Za 
Dioklecianova je progonstva podnio mučeničku smrt 11. IV. 304. sve¬ 
ćenik Asterius sa 4 vojnika. Oni su sahranjeni u Kapljuču. Sredinom 4. 
st. sagradila je kršćanska obćina u Kapljuču nad grobovima ovih muče¬ 
nika baziliku s 3 lađe. Kad su 395./6. Salonu opustošili Goti, obnovljena, 
je ova bazilika. U 6. st. počinje opadanje Kapljuča, a smrtni se ostanci 
kapljučkih mučenika prenose u Manastirine. 

Oko 304. došao je u Salonu iz Akvileje imućni slobodni građanin 
Anastasius. On se otvoreno priznavao kršćaninom, pa je osuđen na smrt 
utapljanjem. Osuda je izvršena 26. VIII. 304. Mrtvo je tielo ovog muče¬ 
nika sahranila imućna građanka Salone, imenom Asklepia, te je nad 
grobom podigla mauzolej za sebe i za svoga muža. Ovaj je mauzolej" 
izhodište daljnjega razvitka današnjeg Marusincaj jer se odavle brzo- 
proširio kult mučenika Anastasia. U blizini ovog mauzoleja podigli su 
i drugi kršćanski odličnici svoje grobnice. Oko 395. poharano i opljačkano 
je sve to. Iza toga se na čitavom ovom kršćanskom groblju podiže nova 
jedinstvena građevina, koja nastoji sačuvati ostatke staroga i uklopiti 
ih u novi veliki građevinski sklop. Sarkofag je sa smrtnim ostancima 
sv. Anastasia prenesen u novu veliku baziliku. Prvotna je Asklepijina 
grobnica uklopljena u novu građevinu. Na zapadnoj su strani prizidane 
dvie memoriae. Mnogi arhitektonski detalji u Marusincu upućuju na. 
snažne utjecaje iz Sirije. Mnogi su odličnici i neki od f)rvih biskupa so¬ 
linskih bili porietlom iz Sirije. 

U samom je gradu Salonae prvih godina 5. st. sagrađena hasilica 
urbana. Ova se bazilika nalazi na sjeverozapadnom uglu novoga grada, 
nekako po sredini između Kapljuča i Manastirine. Južno od hasilica 
urbana odkopani su ostatci druge bazilike u obliku grčkoga križa. Ovu 
je centralnu crkvu gradio solinski biskup Honorije II. (527.—546.). Sve- 
je ovo opustošeno i velikim dielom porušeno, kad su Avari i Hrvati 
zauzeli Salonu negdje oko g. 614. Ipak nije Salona u srednjem vieku; 
predstavljala samo ruševine, kako to vidimo danas. Kad su Turci postali 
gospodarom tvrdoga Klisa, uništeno je mnogo toga, što bi Turcima 
moglo poslužiti kao uporište u napuštenom starokršćanskom gradu. Ovaj 
je napušteni grad služio i kao kamenolom, odakle se bez velike muke 
dobivala dragocjena kamena građa i izvozila i preko mora. Neprolazna 
je zasluga don Prane Bulića, da je od 1883. do svoje smrti 1934. čitav 
svoj život posvetio odkapanju i proučavanju stare Salonae, koja je po¬ 
stala svjetskom znamenitošću. 

Salonae je osvojena i opljačkana u 2. desetljeću 7. st. (oko 
614). Desetak godina kasnije nadvladali su Hrvati Avare u Dal¬ 
maciji i preuzeli su vlast u svoje ruke. Ubrzo su se Hrvati u 
Dalmaciji izmirili sa starosjediocima Romanima. Već u drugoj 
polovici 7. st. žive Hrvati u prijateljskim i ženidbenim vezama 
s romanskim starosjediocima u Dalmaciji. Već ova okolnost 
pokazuje, kako je neodrživa teorija, da su Hrvate pokrstili^ 
Franci preko akvilejske patriaršije na početku 9. st. Pokršte- 

nje, odnosno pokatoličenje Hrvata ^bivalo se po svoj prilici 
j^olagano i postepeno počevši od sredine 7. st. sve do početka 
;9. st. Istodobno grade Hrvati na svom području množtvo malih 
presvođenih crkvica raznolikih tlocrta. I ove su male crkvice 
privukle pažnju europskih učenjaka. Osobito značenje daju 
ovim starohrvatskim crkvicama raznoliki tlorisi centralnoga 
tipa, zatim kupole i svodovi, kojima su presvođene i crkvice 
loazilikalnog tipa, i konačno primitivna i loša zidarska tehnika, 
kojom su građene ove crkvice. Glavna se pitanja, na koja valja 
■odgovoriti, odnose na doba, kad su građene te crkve i crkvice, 
i na stilsko pođrietlo načina njihove gradnje. 

Na' pitanje, kad su podignute najstarije starohrvatske crkvice u 
Dalmaciji, odgovara se obično, da one potječu Iz kraja 8. ili početka 9. 
,st., jer se predpostavlja, da su u to doba Hrvati prešli na kršćanstvo. A 
:kao odgovor na pitanje o stilskom porietlu ovih crkvenih građevina po¬ 
dstavljeno je više teorija. V a s i ć drži, da su nacrti za ove crkve i crkvice 
preuzeti od Carigrada ili da su posljedak iztočno-istarsko-franačkih utje¬ 
caja. Strzygovski smatra glavnim oblikom starohrvatskog gradi¬ 
teljstva kupolu nad četvorinom s trompama. Izprva je Strzygovski držao, 
da su slični oblici postojali već za Sasanida u Iranu i u kršćanskoj Arme¬ 
niji. Kasnije je promienio svoje mišljenje onamo, da su Hrvati sa sjevera 
donieli uspomenu na drvenu brvnu gradnju i da su je u Dalmaciji prenieli 
na kamen, pa da je to dovelo do valjkastih svodova i do presvođenja 
kupolom, i to znatno prije, nego se inače u Europi javlja svod. Ljubo 
K a r a m a n odklonio je i bizantsku i perzijsko-armensku i nordijsku 
teoriju. Bizantsku i nordijsku teoriju smatra nedokeizanom, a perzijsko- 
armensku nemogućom, jer da je težko zamisliti način i putove, kojima 
bi do čednih majstora starohrvatskih crkvica dopro utjecaj dalekih 
krajeva Perzije i Armenije. Danas, nakon izvoda osobito dra Sakača, 
prema kojima bi Hrvati došli u svoju novu postojbinu iz Irana, ova teorija 
• dobiva na značenju, premda nije potanje razrađena. Ejnar D y g g v e 
•smatra, da su među starohrvatskim crkvicama u Dalmaciji osobito zna¬ 
čajne i mnogobrojne one, koje imadu dužinsku os s lisenama ili podu- 
pomjima. Poređujući tlocrt ovih crkvica s A^lepijinim mauzolej em sv. 
Anastasia u Marusincu ustanovio je Dyggve napadnu sličnost ove skupine 
s mauzolejem sv. Anastasia. Dyggve nastoji dokazati, da su kršćani u 
srednjem vieku i dalje polazili u taj mauzolej, možda m die natali sv. 
Anastasija. Time bi bila uzpostavljena veza između Asklepijina mauzoleja 
sv. Anastasija i splitske kršćanske obćine i prema tomu ne bi bilo težko 
protumačiti utjecaj, koji je vršio ovaj mauzolej na način gradnje irmogih 
kršćanskih crkvica u ranom srednjem vieku. Ljubo K a r a m a n odklanja 
međutim i ovo tumačenje i smatra, da se raznoliki tlorisi tih crkvica 
Imadu tumačiti nedostatkom skučen ja na ograničeni broj tipova, a malene 
dimenzije da su dopuštale skromnim majstorima presvoditi ove crkvice 
svodom. Ali zar se doista osebujni oblici tlorisa, pojava kupole, svoda i 
■trompa u tim crkvicama mogu protumačiti samo negativnim činbeni- 

cima? Zar skromnim starohrvatskim majstorima ne bi bilo isto tako mo-^ 
guće, pa i lakše i jednostavni^, graditi jednostavne četverokutne građe¬ 
vine s ravnim stropom? Zar treba predpostaviti, da su sami pridcšlice —- 
Hrvati odlučivali o tomu, kako će se graditi koja crkva? Odluku o nacrtu 
donosila je starosjedilačka hierarhija, a Hrvati su samo izvodili te na¬ 
crte, kako su znali i umjeli. Budući da je pitanje kronologije o pokrštenju 
Hrvata još uviek prilično tamno, samo bi unielo zabunu, kad bi se kao' 
odlučni kriterij postavila izvjestna kronologija, koja u stvari i nije drugo 
nego samo jedna nedokazana hipoteza. Valje, dakle pustiti samim spome¬ 
nicima da govore. Dyggve je pošao ovim putem i došao je do zaključka,, 
koji .iznenađuje svojom jednostavnošću. Prema Dyggveu starohrvatska 
se arhitektura u Dalmaciji naslanja na starokršćanske uzore jadranskog* 
područja, a preko Asklepijinog je mauzoleja sv. Anastasia pov3.zana sa 
Sirijom. Ovo Dyggveovo mišljenje nalazi novo uporište, u konstataciji’ 
dra Barade, da nadvratnik iz Kaštel-Sućurca potječe iz 7. st. i da je 
pripadao crkvi, koju je valjda obnovio Ivan Ravenjanin. Ta bi se crkva 
mogla nalaziti na Sustjepanu zapadno od Sućurca. Bila je po svoj prilici 
sagrađena u predhrvatsko doba, onda porušena i obnovljena po Ivanu 
Ravenjaninu, za koga kaže Toma arhiđakon: restaurahat ecclesias. AkO’ 
su nagađanja dra Barade točna, ova bi crkva predstavljala možda' zadnji' 
izdanak antike na hrvatskom tlu. Međutim dr. Ljubo Karaman ne vidi 
velike sličnosti između marusinačkog mauzoleja i starohrvatskih crkvica, 
pa dosljedno nije sklon ni povezati starohrvatske crkvice sa Staševim 
mauzolejem u Marusincu. 

Od crkava centralnoga tipa spominjemo u ovom kratkom- 
prikazu samo crkvicu sv. Križa u Ninu i monumentalnu crkvu 
sv. Donata u Zadru, a od crkvica bazilikalnog tipa spomena su 
vriedne osobito sv. Petar u Priku kod Omiša (s kupolom) i sv. 
Barbara u Trogiru (na tri broda sa svodom). Ove se presvo- 
đene crkvice centralnog i bazilikalnog tipa grade u Dalmaciji 
sve do u 11. st. 

Bazilika sv. Krisogona u Zadru, s krasnim romaničkim:, 
pročeljem, sagrađena je valjda u 10. st. prema darovnici kralja 
Krešimira namjesto starije crkve sv. Antuna opata (5—7 st.),. 
u kojoj su početkom 10. st. pohranjene moći sv. Krisogona. 

Hrvatski knez Trpim'r dovodi sredinom 9. st. u Dalma¬ 
ciju benediktince i gradi im samostan na državnom dobru 
podno Klisa u Rižinicama. Crkvica ovog samostana, u kojoj 
je nađen nadpis PRO DUGE TREPIM(iro) jest preuđešena 
starokršćanska kapela. Pod utjecajem benediktinaca, koji su 
došli u Dalmaciju iz Monte Cassina i južne Italije, grade se 
u Dalmaciji u drugoj polovici 11. st. crkve s izrazito bazili- 
kalnim tlorisom i vodoravnim drvenim stropom. Takove su 

crkve sv. Petar u supetarskoj draži na Rabu i sv. Marija na. 
groblju sela Biskupije kod Knina. 

Samostan benediktinki u Zadru, podignut djelomice o tro¬ 
šku kralja Kolomana 1107—1111., za opatice Vekenege, odaje 
utjecaj t. ZV. lombardskog stila u kapitelima, a možda i utje¬ 
caje iz Francuzke na konstrukciju svoda pomoću diagonalnih 
rebara. 

U 12. st. sagrađena je po uzoru romaničkih katedrala u. 
Apuliji stolna crkva u Kotoru i Dubrovniku. U 13. st. počela se 
graditi stolna crkva u Trogiru, jedna od najljepših crkvenih, 
građevina na iztočnoj obali Jadrana. Isto se tako* u 13. st. počeo 
graditi zvonik stolne crkve u Splitu. To su već izrazito roma¬ 
ničke građevine. Stolna crkva u Zadru, posvećena 1285., ugleda 
se u mnogim pojedinostima na. stolnu crkvu u Piši. 

U 14. st. grade dominikanci i franjevci u Dalmaciji jedno¬ 
stavne gotičke crkve, koje su odgovarale strogosti njihova 
shvaćanja i jednostavnosti njihova života. Kao primjer mogu 
služiti: dominikanska crkva u Trogiru i Dubrovniku i crkva 
sv. Franje u Šibeniku. Uz dominikanske i franjevačke crkve 
gradili su se obično klaustri. Klaustar uz franjevačku crkvu, 
u Dubrovniku gradio je po svoj prilici magister Micha petra- 
rius de Antivari, sahranjen u istom klaustru (t oko 1360.), 
Kapiteli podsjećaju na slične motive u stolnoj crkvi u Bitonto- 
(Apuhja). 

Prvih šest do sedam desetljeća 15. st. stoji crkveno gra¬ 
diteljstvo u Dalmaciji u znaku gotike, koja se razvija pod 
utjecajem najprije iz južne, a onda iz sjeverne Italije. Utjecaj 
se južne Italije' opaža na predvorju stolne crkve i u prvom 
spratu zvonika u Trogiru i na pročelju stolne crkve u Korčuli. 
Današnju je korčulansku katedralu namjesto stare roma¬ 
ničke stolne crkve, od koje su se sačuvale samo apside, uzi¬ 
dane u novo zdanje, počeo graditi Hranić Dragošević 1407. 
Gradnju su tiekom 15. i 16. st. nastavili drugi, većinom do¬ 
maći sinovi. Protomagister gradnje krajem prve polovine 15. 
st. bio je Jakov Correr iz Trani-a u Apuliji. Osnova je korču¬ 
lanske katedrale uglavnom romanička, ali arhitektonski su 
dielovi i dekor kasnogotičld i renesansni. Lombardijskom je 
gotikom nadahnuta kapela sv. Dujma (danas bi. Arnera) u 
splitskoj stolnoj crkvi, djelo Bonina da Milano-(1427.). Vene- 

cijanska Sv> gotika očituje na nekim dielovima šibenske stolne 
crkve. Ovu su crkvu 1431—1441. gradili mletački majstori 
Lorenzo Pii\cino, Antonio di Pier Paolo Bosato i Francesco 
di Giacomo, G. 1441. preuzimlje gradnju stolne crkve u Ši¬ 
beniku Sibenčanin Juraj Dalmatin i vodi je u suradnji s An¬ 
drijom Aleši sve do 1473. Juraj je izradio 1448. i kapelu sv. 
Stasa u stolnoj crkvi u Splitu i kapelu bi. Amira kod bene- 
diktinki u Splitu (1446—1448.). Andrija Aleši izradio je krstio¬ 
nicu stolne crkve u Trogiru (1467.) spajajući u konstrukciji i 
dekoraciji gotiku i renesansu. 

Gotika se nije mogla održati u Dalmaciji. Već u sedmom 
desetljeću 15. st. obnavljaju Michelozzo Michelozzi i Andrija 
Salvi uslijed eksplozije nastradali Onofriev knežev dvor u 
Dubrovniku u stilu firentinske renesanse. Nikola Firentinac 
dovršuje šibensku stolnu crkvu 1475—1505. i u suradnji s An¬ 
drijom Aleši izgrađuje kapelu bi. Ivana Ursinia u trogirskoj 
stolnoj crkvi, »nedostignut biser dalmatinske umjetnosti« 
(1468.). Andrija Aleši predstavlja prelazak iz gotike u rene¬ 
sansu, a Nikola Firentinac čistu renesansu. 

U 16. st. grade se po dalmatinskim gradovima mnoge 
liepe loggie, ali manje crkava. Oko 1500. građena je nesuđena 
stolna crkva u Pagu. Crkva sv. Spasa u Dubrovniku po¬ 
dignuta je iza velikog potresa 1520. Tada je bio u Dubrovnik 
pozvan upravitelj gradnje šibenske stolne crkve Bartolomej, 
sin Jakovljev iz Mestre, da popravi štete, što* ih je prouzročio 
potres. Tako se dade protumačiti velika sličnost pročelja sv. 
Spasa s pročeljem stolne crkve u Šibeniku. Slično pročelje ima 
i sv. Marija u Zadru, te stolna crkva u Hvaru, ali hvarsko je 
pročelje već prerađeno prema zahtjevima baroka. 

U doba, kad su turski gusari držali u strahu i nesigur¬ 
nosti pučanstvo dalmatinske obale i otoka, gradile su se u 
Dalmaciji utvrđene crkve. Takva je utvrđena crkva Gospina 
crkva u Vrboskoj na otoku Hvaru (1572/9). U njoj su vanjski 
zidovi svud oko crkve pretvoreni u zatvorene visoke zidne 
površine s obranbenim kruništima i puškarnicama na vrhu. 
Izdaleka ima ova crkva oblik tvrđave. 

Življa građevna djelatnost u doba baroka opaža se osobito 
u Dubrovniku i Zadru. Neke vrste prielaz iz kasne renesanse 
u barok opaža se na Novoj crkvi u Šibeniku (s na po gotičkim 


prozorima), te crkva sv. Roka (160'0.), sv. Antuna (1623.) i sv. 
Šimuna (1632.) u Zadru. U Zadru su barokizirane stare crkve 
sv. Marije i sv. Franje. 

Po nacrtima Andrije Raffalinia izvedena je 1713. stolna 
• crkva u Dubrovniku, nakon što je. prijašnja katedrala 1667. 
porušena od potresa. Mletčanin Marino Gropelli sagradio je u 
Dubrovniku 1707—1715. crkvu sv. Vlaha, jer je stara crkva 
izgorjela. Isusovac Simone Capilozzi sagradio je isusovačku 
^crkvu u Dubrovniku po uzoru isusovačke crkve u Rimu zvane 
Al Gesti, 

U naše je dane Ivan Meštrović sagradio dvie monumen¬ 
talne, ako i ne velike grobne kapele u Dalmaciji. Najprije 
grobnicu obitelji Račić u Cavtatu kod Dubrovnika, a onda svoju 
grobnicu u svom rodnom mjestu kod Drniša. 

2. Sasvim drugu sliku daje razvitak crkvenog graditeljstva 
u Bosni. 

U vrieme prije dolazka Hrvata, u 5. i 6. st., bile su bisku¬ 
pije na području današnje Herceg-Bosne podložne nadbiskupu 
Salonae kao svom metropoliti. Liturgijski je jezik u staro¬ 
kršćanskim biskupijama bosansko-hercegovačkog područja bio 
latinski. Izkopine brojnih starokršćanskih bazilika povezuju 
ovo područje sa starokršćanskom Salonae. Dr. Ciro Truhelka 
odkopao je ostatke starokršćanske bogomolje kod Vidoštaka, 
kod Borasa i kod Varošluka (kotar Travnik). Osim toga odko- 
pane su ruševine starokršćanskih bazilika u Skelanima, kod 
Sipraga, u Majdanu kod Varcar Vakufa, u Dabravini (kotar 
Visoko) i u Zeiiici. Najvažniji su spomenici starokršćanskog 
graditeljstva u Bosni ostatci bazilika u Zenici i u Dabravini. 
Dvostruka bazilika, odkopana u Zenici, sagrađena je na ruše¬ 
vinama rimskog municipia Bistua. To je bila stolna crkva 
dieceze Bistua. 

Dolazkom Hrvata nije kršćanstva nestalo iz Bosne; ono je 
bilo samo potisnuto i razbijeno. Niti reorganizacije kršćanske 
Crkve u Bosni vode u Dalmaciju. Namjesto porušenih staro¬ 
kršćanskih bazilika grade se prema dru. Draganoviću na sa¬ 
mim rimskim zidinama ili u neposrednoj blizini ruševina rim- 
-skih naseobina kršćanske crkvice. Tako u Skelanima na Drini, 
"U Varvari na izvoru Rame, u Borasima, Arnautovićima i Brezi 

kod Visokog, u Mošimju na Lašvi. U Skelanima je bila sagrar- 
đena bazilika u 4. ili 5. st. a onda druga, manja, slabije gra- 
đena, nakon seobe naroda. U Zenici je starorimska profana. 
zgrada najprije pretvorena u crkvu. Zatim je, valjda pri do- 
lazku Hrvata, bazilika propala. Konačno je, već u hrvatskom 
razdoblju, predvorje razorene bazilike pretvoreno u kapelu, a. 
prostor bivše bazilike u crkveno dvorište i groblje. Dr. Kara- 
man drži nasuprot, da će osim ruševina zvonika u selu Varvari 
(Barbara) i neobjelodanjenih izkopina Sv. Petra de campo u. 
okolici Trebinja jedva još biti koja poznata crkva iz staro- 
hrvatskog doba. 


Negdje u 11. st. osnovana je posebna bosanska biskupija 
za bosanske katolike. Izprva je ova biskupija bila podložna. 
metropoliti sphtskom. Kulinu banu bit će uspjelo, da je otrgne, 
od Splita i podloži nadbiskupu dubrovačkom. Sjedište je bo¬ 
sanskog biskuap do 1238. bila možda Crkvina (u blizini postaje 
Sjetlina). Ban Ninoslav sagradio je 1244. stolnu crkvu bosanske 
biskupije u Brdu u župi Vrhbosna (možda Crkvište, kota 1073: 
iznad željezničke postaje Pale, od prilike 16 km jugoiztočno od. 
Sarajeva). 


Zanimljiv je romanički zvonik nekadanje crkve sv. Luke' 
u Jajcu, pretvoren u munaru. 

Dok se u Dalmaciji u 13. i 14. st. opaža visoki umjetnički 
uzpon, u Bosni u to doba umjetnosti gotovo nestaje. To je doba 
patarena. 

Kulin ban (1180.—1205.) dao je bosanskim krstjanimo. uto¬ 
čište i podporu, ali sam je bio katolik. Krstjani zaziru od crkava,, 
a i ono malo njih, što su ih zatekli, napušta se i propada.. 

Osobito je zanimljiva grobnica blizu kule Cengića u. 
Rataju kod Foče, iztesana iz stiene. Tu je po sumnjivoj predaji, 
bilo pokopano tielo sv. Basilija Ostrožkog prije prienosa u 
podostrožki manast:r u Crnoj Gori. Sličan, ali obsegom mnogo 
veći podzemni spomenik, jesu t. zv. katakombe u Jajcu. To 
je iz stiene izklesana crkva sa šiljatim lukovima. I na arkosoliu 
grobnice blizu kule Cengića u Rataju vidi se šiljati luk. Uobće 
se utjecaj gotike u Bosni opaža u razdoblju 1463—1526. 

Kad bi Osmanlije osvojili koji grad, prvo im je bilo, da 
svečanom dovom zahvale Allahu na pobjedi. Na mjestu, gdje 
se ta dova obavila, sagradila bi se poslie džamija i ta se zato 

zvala fetijom, t. j. osvajačkom. No ako je u gradu bilo crkava, 
odabrala bi se za dovu najljepša i onda se pretvorila u carevu 
džamiju. Tako je bilo i u Bihaću. Katolička crkva, pretvorena 
u džamiju, bila je gotička građevina, kako još danas svjedoče 
gotički prozori fetije - džamije u Bihaću i njezino pročelje. U 
gotičkom je stilu bila izgrađena i Gospina crkva u Zvorniku, 
koju su Turci pregradili u carevu džamiju. 


3. U gornjoj Hrvatskoj nemamo starokršćanskih crkvenih 
građevina, ili točnije: bit će, da ih ima, ali su ostale nepoznate, 
jer se nisu vršila znanstvena iztraživanja i odkopavanja u tom 
pravcu. - 

Strašna bujica seobe naroda i kasnije provala Tatara i 
Turaka uništila je sve, na što je naišla. Ipak je jedva moguće, 
da bi sve starokršćanske i kasnije crkvene građevine izčezle. 
bez traga. Bit će im tragova u zemlji. Sustavna bi dakle iztra¬ 
živanja n. pr. u Sisku, Hrvatskoj Mitrovici i drugdje po svoi 
prilici doniela pozitivne posij edke. 

Romanički ostatci sačuvani su kod sv. J.urja u Belcu, sv. 
Križa kod Budinščine, u Glogovnici kod Križevaca, na groblju 
u Babskoj kod Sida. Kao romanička bazilika s tri lađe počela 
se u 13. st. graditi stolna crkva u Senju. Težko je reći, kako 
je izgledala prva zagrebačka stolna crkva, građena brzo iza 
osnutka biskupije. Namjesto porušene prvotne stolne crkve 
počela se u drugoj polovici 13. st. graditi nova katedrala. Cesto- 
puta restaurirana, prilično je stradala od jakog potresa 1880. 
Nakon ovog potresa proveli su krajem 19. st. Schmidt i Bolle 
neuspjelu restauraciju zagrebačke stolne crkve u stilu bečke 
Votivkirche. Kapelica sv. Stjepana prvomučenika u nadbiskup¬ 
skom dvoru potječe iz 13. ili 14. st. Današnja kapelica samo 
je gornji dio prvotnog oratorija. U prvom desetljeću 13. st. 
gradjena je gotička crkva cistercitske opatije Topusko. Gradili 
su je cisterciti iz Clairvauxa, koji su se nastanili u toj opatiji, 
što ju je osnovao kralj Andrija I. (II.). Bilo je to doba jakog 
francuzkog utjecaja na ugarski dvor. Tako' je razumljiva 
naoko čudnovata pojava gotike u Hrvatskoj u tako rano doba. 
Krajem 13. st. sagrađeno je i svetište današnje franjevačke 
crkve na Kaptolu u Zagrebu. Jezgra župne crkve sv. Marka 
u Zagrebu (današnje svetište) građena je u 13. st. Krajem 

14. i početkom 15. st. dograđena je današnja crkva sv. Marka. 
U drugoj je polovici 19. st. loše restaurirana. G. 1937. ob¬ 
novljena je restauracija tako, da je sa stupova skinut kreč i 
boja, te dolazi do izražaja monumentalna gotička konstrukcija. 
Osobito je mnogo gotičkih crkvi od 13. do 17. st. sagrađeno u 
Hrvatskom Zagorju, sjeverno od Zagreba. Spominjemo pavlin¬ 
ske crkve u Lepoglavi, Remetama kraj Zagreba, Crikvenici, 
sv. Ane de dobra kuća blizu Daruvara, opatiju Biela blizu Da¬ 
ruvara, frankopansku crkvu kod Oštarija, crkvu sv. Petra i 
Pavla u Bribiru kod Novi-Vinodol, nekadašnju benediktinsku, 
danas franjevačku crkvu na Košljunu, stolnu, znatno obnov¬ 
ljenu crkvu u Novom-Vinodol, frankopansku kapelu u stolnoj 
crkvi u Krku, u Remetincu kod Novog Marofa, te kapelu sv. 
Vuke u Vukovju nad Klenovnikom kod sv. Ivana Zeline. Na¬ 
žalost je velik dio gotičkih crkvi dobrim dielom izmienjen u 
svojoj vanjštini i nutrinji, često* tako, da se još jedva opaža 
gotička konstrukcija. 

Tako je n. pr. prepošt zagrebačkog kaptola Sigmund Sinesperg 
1740. počeo s pregradnjom stare (nekadašnje cistercitske) crkve sv. 
'Marije u Zagrebu. Ova je pregradnja počela barokizirati crkvu sv. Marije, 
a kasnije su pregrađuje uspjele ovu gotičku crkvu posve barokizirati. 

I U gornjoj Hrvatskoj imademo utvrđenih crkava. Najveća 
je takva crkva sama stolna crkva u Zagrebu. Da bude zašti¬ 
ćena od turskih provala opasana je početkom 16. st. bedemom 
i kulama. Prigodom neuspjele, restauracije iza velikog potresa 
1880. srušen je bez potrebe bedem pred stolnom crkvom i t.. 
ZV. Bakačeva kula. Time je učinjena nepopravljiva šteta i 
otvoreno pitanje regulacije kaptola, koje nije lako riešiti. 

Osobitu skupinu sačinjavaju t. zv. proštenjarske crkve 
18. st., okružene zidom oko crkve. Prama crkvi naslanjaju se 
uz taj zid arkade. Takve su crkve n. pr. u Tržkom Vrhu, Belcu, 
Marija Gorska kod Lobora u Vinagori, sv. Martin u Voći kod 
Ivanca. 

Ne smijemo mimoići ni zanimljivih drvenih crkvica, iz¬ 
građenih u 17. st. Ove su crkvice bez sumnje sačuvale dosta 
elemenata iz doba, kad su se gradile samo drvene crkve, ali 
su poprimile i mnoge elemente, preuzete od kamene gradnje. 
Spominjemo drvenu kapelicu sv. Katarine na groblju kod 
Erdovca blizu Križevaca, sv. Fabiana i Sebastiana kod Velike 
Gorice i sv. Barbare u Velikoj Mlaki kod Velike Gorice. 


! U gornjoj se Hrvatskoj, osobito u Hrvatskom Zagorju, 
gotika toliko udomaćila, da se ovdje grade gotičke crkve još i 
onda, kad je davnoi već prošlo njihovo doba n. pr. u Dalmaciji. 
Turska najezda i poraz kod Mohača 1526. razlogom su, da se 
u gornjoj Hrvatskoj uobće ne može govoriti o renesansi u gra¬ 
diteljstvu. Gotika traje na ovom području sve do baroka. Ba- 
•i. rok je gornjoj Hrvatskoj, a osobito Zagrebu, Hrvatskom Za- 

gorju i gradu Varaždinu, dao iztaknuto obilježje. Tu se natječu. 
^ pavlini, isusovci i franjevci sa svjetovnim klerom tko će sa¬ 
li graditi ljepšu crkvu i ljepše je ukrasiti. Nastaje doba velike 

R građevne djelatnosti i barokiziranja starih gotičkih crkava. U 

ft. 17. st. podižu isusovci u Zagrebu crkvu sv. Katarine. Fra- 

ft njevci uređuju svoju gotičku crkvu po uzoru crkve sv. Kata- 

B ■ rine. Uz crkvu sv. Marka počinje Antun Macetti 1660. s grad- 

■ njom zvonika, koji je dovršen 1725. U Zagrebu je osim toga. 

K u 17. st. podignuta župna crkva sv. Petra i kapelica sv. Mar- 

K tina i sv. Roka. U Varaždinu grade isusovci svoju crkvu. 

■ 1642—1646., a isto tako i franjevci. Dobre se barokne crkve 

B 17. st. nalaze u Bakru (sv. Margareta), u Čabru (dao graditi 

B Petar Zrinski 1663.), u Krapini (sv. Katarina). U 18. st., kad 

ft su Turci prebačeni preko Save, veoma se mnogo gradi i pre- 

K građu je u gornjoj Hrvatskoj. U Zagrebu je u to doba podig- 

B. nuta župna crkva sv. Ivana (Nova Ves), zatim isusovačka. 

B crkva sv. Franje Ksaverskog i kapelica Majke Božje u Kame- 

B nitim vratima. Među najljepše župne crkve u Hrvatskoj spada, 

ft župna crkva u Selima kraj Siska, građena 1759—1765. Najljepša 

B je barokna crkva u Hrvatskoj tlcva župna crkva u Belcu kođ 

ft'- Zlatara. Namještaj je izrađen u rokoko-ati^u. Osobito je liepa 

ft- župna crkva sv. Terezije i franjevačka crkva Zt. Duha u 

B ■ Požegi. Od baroknih kapela treba spomenuti kapelu sv. Jurja 

B u Purgi kod Lepoglave i sv. Jelene u Kamenici kod Brinja. 

|B Zanimljiva je župna crkva u Djakovu (bivša džamija), u Da- 

B ruvaru i Majka Božja Kamenska kod Križevaca. 

Uz zakašnjeli barok javlja se u 19. st. i klasicizam, ali 
samo u manjim mjestima i zato vrlo umjeren. G. 1818. sagra- 
- đena je župna crkva u Pregradi. Kasnije se javlja tip nekako- 
stisnute, ali u svojoj jednostavnosti ugodne crkve, kako^ to' 
vidimo u Podcrkavlju kod Broda. Zagrebački arhitekt Bartol 
^B Felbinger (1785—1871.) gradio je uglavnom u Zagrebu gra- 



254 


Dr. Dragutin Kniewald: 


(27) 


danske kuće i prvi narodni Dom u Zagrebu. U drugoj polovici 
19. st. podiže biskup Strossmayer nakon mnogog proučavanja 
stolnu crkvu u Djakovu (arhitekti Roesner i Schmidt) spaja¬ 
jući u njoj romanički i bizantski slog. 

»Restaurator« zagrebačke stolne crkve Hermann Bolle 
(1845^1927.) dominira u crkvenom graditeljstvu banske Hr¬ 
vatske uništavanjem stare dobre umjetnosti i gradnjom bez- 
vriednih pseudostilskih gradnja. Vancaš (1859—1932.) gradi 
sarajevsku katedralu i bezbroj manjih crkvica. Holjac projek¬ 
tira isusovačku crkvu u Zagrebu, a izvodi je obrtimice tvrdka 
Pilar, Maly i Bauda. U svemu tomu ima malo umjetnosti. Tu 
prevladava tehnika i obrt. 

Od najnovijih gradnja spominjemo crkvu sv. Blaža i ka¬ 
pelicu ranjenoga Isusa u Zagrebu. Crkvu je sv. Blaža zasnovao 
arh. Kovačić (1870—1924.). To je arhitektonski zanimljivo za¬ 
mišljena i dobro razčlanjena građevina centralnoga tipa s tlo¬ 
crtom u obliku grčkoga križa i velikom kupolom. Kapelica ranje¬ 
noga Isusa ugrađena je u modernu veliku stanbenu sgradu na 
najprometnijem mjestu Zagreba. 

Kiparstvo 

1. Poput starokršćanske i starohrvatske arhitekture pri¬ 
vukla je na sebe pažnju domaćih i stranih iztraživalaca i staro¬ 
kršćanska i starohrvatska skulptura u Dalmaciji. Naše raz¬ 
matranje počinje s onim razdobljem, kad su Hrvati došli u 
Dalmaciju i počeli graditi crkve. Među najstarije skulpturne 
.spomenike iz hrvatskog doba spada krstionica iz 8. st. u Ko¬ 
toru, krstionica kneza Višeslava, također iz 8. st. (danas u Za¬ 
grebu), i nadvratnik crkve sv. Križa u Ninu s nadpisom župana 
Godežava. Sva su ova tri spomenika ukrašena trotračnim ple¬ 
terom. Krstionica u Kotoru predstavlja mučno prelaženje de¬ 
generirane antike u pleternu ornamentiku. Prielaz antike u 
pleter zapaža se i na sarkofagu splitskog nadbiskupa Ivana 
Ravenjanina iz kraja 7. ili početka 8. st. U kasnu antiku bez 
pleternog ukrasa spada nadvratnik, nađen u Kaštel Sućurcu 
(iz kraja 7. st.). To je najstariji danas poznati skulpturni spo¬ 
menik hrvatskog doba u Dalmaciji. Iz istog će doba biti i 
srebrni moćnik t. zv. Reliquiarium Elaphitense, nađen na 
Lapa.du, urešen lukovima, križevima i nadpisom. 

Kao što je gotovo sva sačuvana starohrvatska arhitektura 
■crkvenog značaja, tako su i mnogobrojni sačuvani ostatci staro¬ 
hrvatske skulpture dielovi crkvenog namještaja. Vrlo su 
riedki komadi, koji su do danas došh čitavi, ili u takvom 
stanju, da se mogu sastaviti od sačuvanih komadića. Oltarni 
ciborij iz kneževske crkve sv. Marte u Biaćima, sastavljen je 
od brojnih malenih ulomaka. Sačuvani su ostatci ciborija iz 
starohrvatskih crkava, oplate žrtvenika, ograde između lađe 
i svetišta, ambona, dovratnika, nadvratnika i t. d. Sve je to 
iz kamena, a urešeno je tropleternom ornamentikom plitkog 
rreliefa. U brojnim konbinacijama susrećemo tu staro¬ 
kršćanske lozice, križeve, palmete, rozete, ljiljane, grozdove, 
:zviezde, užeta, lukove, kuke, kadšto i ptice i zvieri. Najčešći 
j'e motiv trotračni pleter raznovrstnih oblika od prosta uzla i 
pletenice do čitavih mreža, koje pokrivaju površine kamena, 
što ga je trebalo' uresiti. Kadšto su svrdlom izbušene oveće 
rupe i nečim izpunjene, a kadšto su gusto^ nanizane male 
rupice. Čitav ovaj široki sloj starohrvatske skulpturne orna¬ 
mentike u Dalmaciji sve do 12. st. ne pozna ljudskog lika, pa 
prema tomu, ni prizora iz biblije. Starohrvatska je pleterna 
ornamentika čisto ornamentalna. Neki su od ovih spomenika 
datirani, ili ih možemo približnom točnošću sami datirati. 
U Rižinicama, gdje je knez Trpimir oko 85'0. smjestio prve be¬ 
nediktince u Dalmaciji, našao se ulomak oltarne pregrade 
s uklesanim riečima: PRO DUGE TREPIM(iro). Kneza Brani¬ 
mira (879—892) spominju nadpisi oltarne pregrade, nađeni u 
Šopotu kod Benkovca i u Muću Gornjem. Prvi nadpis glasi: 
BRANIMIRO COM(es) DUX CRVATORU(m) COGIT(avi) . . . 
Drugi je nadpis točno datiran: BRANIMIRI ANNOR(um) 
C(h)R(ist)I SACRA DE VIRG(ine) CARNE UT SU(m)PS(it) 
S(unt) DCCCLXXX et VIII VI QUE INDIC(TIO). U zadužbini 
kneza Muncimira (892—900?) sv. Luke na Uzdolju kod Knina 
nađen je nadpis oltarne pregrade, gdje se spominje knez Mun- 
cimir. Na pločama oltarne pregrade iz crkve sv. Bartula na 
Kapitulu kod Knina spominje se hrvatski priestolonasljednik 
Svetoslav u vrieme kralja Držislava (959—997): (Svetos)CLAV 
DVX HROATORVM IN TEMPVS DIRZISCLAV DVCEM 
-MAGNVM. Ali imade i takvih spomenika s pleternim ukrasom, 
koji imadu nadpis, pa se ipak ne mogu točno datirati. Takav 

ie spomenik krstionica, na kojoj se spominje kne^ Višeslav (iz. 
druge polovice 8. st.?) . .. HOC lOANNES PRES.BITER SUB 
TEMPORE WISSASCLAVO DUGI BENE COMPOSUIT ... 

O postanku starohrvatskog pleternog ukrasa postoje razUčite teorije: 
teorija izopačene antike, bizantska, longobardska, iransko-sjevemjačka, 
italska i starohrvatska. Karamanu je pošlo za rukom dokazati, da. 
pleterne skulpture nisu samo posljedica izopačivan ja antike i staro¬ 
kršćanskih motiva, ako se i mora priznati, da kasna antika nije bez traga 
izčezla za seobe naroda. Bizantska teza također nije održiva, jer ako je 
Dalmacija i bila neko vrieme pod vlašću Bizanta, ipak u svom kulturnom 
životu ne pokazuje osobite ovisnosti od Bizanta. Karaman odklsnja i 
longobardsku tezu, jer starohrvatski trotračni pleter nema nikakve veze 
s longobardskim životinjskim pleterom. Karaman je mišljenja, da je 
starohrvatska pleterna skulptura regionalna varianta pleterne plastike,, 
koja se razvila u srednjoj i sjevernoj Italiji u 8. st., a zajednička je 
cieloj Europi na početku srednjega vieka. Karaman drži, da će biti po 
zrno istine i u teoriji o izopačenju kasne antike, kao i u orientalnoj i u 
barbarskoj tezi, tek da je težko lučiti i razčiniti udio pojedinog od ovih 
činbenika na razvitak ove regionalne variante pleterne plastike, koja se 
razvila u srednjoj i sjevernoj Italiji u 8. st., a zajednička je cieloj Europi 
na početku srednjega vieka. Strzygovski postavlja u ovom pitanju 
iransko-sjevernjačku tezu. Iz Irana potječe dvotračni pleter i bušenje 
kamena svrdlom, da se tako postigne duboka sjena. Hrvati su, po S., 
s drva prenieli na kamen nordijski troplet, kakav se nalazi n. pr. na. 
oseberžkim saonicama. Osim toga prenieli su po S. Hrvati na kamen i 
ornamentiku s raznovrstnih tkiva, kako to sliedi iz uzporedbe dvo- i 
trotračnog ornamenta u hrvatskoj narodnoj nošnji s okomitim i diago- 
nalnim križevima, spiralama i kukama. Dr. Milovan Gavazzi uzporedio 
je način tkanja i tkani ukras na ćilimima, pregačama i torbama u svim 
hrvatskim krajevima, osim kajkavskih Hrvata, s analognim prednje- 
azijskim radovima i došao je do zaključka, da ti radovi n. pr. iz Slavonije 
i oni iz Armenije pokazuju i u obćem izgledu i u pojedinostima među¬ 
sobnu vezu. U staroarmenskim se crkvama prema Strzygovskom pojavljuje 
dvotračni pletenac u 7. st. Trebalo bi potanko uzporediti iransku i 
kavkazku skupinu sa starohrvatskom, gotskom i longobardskom i tako 
bi se po svoj prilici došlo do sigurnijih rezultata, nego smo to u stanju 
danas, kad nemamo sustavno sređene poredbene građe. 

Pleterni ukras označuje starohrvatsku skulpturu u doba 
narodnih vladara pa sve do u 12. st. Krstionica splitske stolne 
crkve opločena je danas pločama, koje su prvobitno pripadale 
žrtveniku sv. Anastasia. Ove su ploče datirane 1104. Na jednoj 
je od ovih ploča izpod pleternog ukrasnog ruba u reliefu iz- 
klesan knez na priestolu s križem u desnoj ruci i s krunom 
na glavi. Njemu s desna i dolje uz noge po jedna osoba. Zadar¬ 
skoj su crkvi sv. Nedjelje pripadale dvie kamene ploče s ple¬ 
ternim ukrasnim rubom. Na jednoj je ploči prikazano Isusovo* 

rođenje i poklonstvo triju mudraca, a na drugoj ubistvo ne¬ 
vine dječice i bieg u Egipat. Bit će, da i ove ploče potječu iz- 
12. st. 

U 12. st. crtežni reliefi ustupaju opet mjesto plošnoj teh¬ 
nici, a pletera polako nestaje. 12. st. pripisuje se svetački 
relief (sv. Dujam?) na crkvi sv. Stjepana u Splitu i Maiestas 
Domini u luneti na portalu dvorišta crkve sv. Duha u Splitu. 
Nad vratima, koja vode u zvonik splitske stolne crkve, nalazi 
se uzidan relief izrađen na antiknom fragmentu. Ovaj relief 
prikazuje sv. Dujma, Anastasia i sv. Petra. Sv. Dujam nosi 
nizku mitru 13. st. Ovaj relief treba dakle datirati u 13. st. 
Prema urezanom nadpisu izradio ga je majstor Oto nepoznatog' 
porietla i boravišta. Nad ulazom u zvonik splitske stolne crkve 
uzidane su i dvie mramorne ploče s reliefima Navještenja i 
Rođenja Isusova. Relief sa sv. Dujmom i Anastasiem potječe 
po svoj prilici iz g. 1210., kad je obnovljen žrtvenik sv. Dujma. 
u splitskoj stolnoj crkvi. G. 1427. zamienjen je stari žrtvenik 
novim, što ga je izradio Bonino da Milano. Tom je prilikom, 
po svoj prilici prednja oplata starog žrtvenika s relief om sv. 
Dujma i Anastasia uzidana u zvonik. Vjerojatno su tada u 
zvonik uzidane i obje ploče s Navještenjem i Rođenjem Isu¬ 
sovim, koje možemo' datirati prije 1300. U isto je vrieme nastala 
i propo'viedaonica u splitskoj stolnoj crkvi. U Velom Varošu 
kod Splita, u crkvi sv. Luke nalazi se na glavnom oltaru poli- 
kromirani drveni rehef. Na tom su reliefu prikazani Krist, sv. 
Dujam i svetac, odjeven u bizantsku odjeću, s naslikanim kri¬ 
žem u desnoj ruci (sv. Anastasije?). Ovaj izvrstni umjetnički 
rad pripada 13. ili 14. st. Znamenita vrata splitske katedrale,, 
što ih je svojom rezbarijom u 28 polja prizorima iz života Isu¬ 
sova uresio Splićanin Andrija Buvina, rađena su g. 1214. Na¬ 
slon je drvenih korskih klupa u splitskoj stolnoj crkvi, pre¬ 
nesenih iz neke benediktinske crkve u splitsku katedralu, na¬ 
stao valjda u drugoj polovici 13. st. 

Ponosna je trogirska stolna crkva započeta 1213. Već 
1240. dovršio je majstor Radovan skulpture na zapadnom por¬ 
talu, kako to svjedoči nadpis na nadvratniku. I u Trogiru 
dakle, kao i u Splitu, počinje novo doba za kiparstvo u 13. st. 
Radovanov je portal kasnije pregrađen. U svom je prvotnom 
stanju ovaj portal izricao misao o griehu i Odkupljenju. Osim 

toga nižu S6 simbolički prikazi mjesoci u godini. Sa strane ču¬ 
vaju ulaz u stolnu crkvu lav i lavica. Na kasnije umetnutim 
stupićima izvajani su prizori iz lova u šumi. To je čisti ukras, 
bez dubljeg značenja. 

Ciborij je nad glavnim žrtvenikom u trogirskoj stolnoj 
crkvi rađen oko 1300., a isto tako i trogirska propoviedaonica, 
koja će biti koju godinu mlađa od splitske. Blagoviest nad 
ciborij em izradio je prema nadpisu na Marijinu kipu neki 
Maurus početkom 14. st. Ciborij u korčulanskoj stolnoj crkvi 
izradio je Marko Andrijić (prema ugovoru od 22. Vili. 1486.), 
u miešanom stilu, gdje se izprepliću romanika, kićena gotika 
i rana renesansa. 

U 15. st. prodire u Dalmaciju talijanska gotika. Bonino da 
-Milano) izradio je 1427. u stilu lombardske gotike novi žrtvenik 
sv. Dujma (danas bi. Andra) za splitsku stolnu crkvu. Nešto 
kasnije izradio je šibenski graditelj Juraj Dalmatin (Orsini) 
1448. lievi oltar u splitskoj stolnoj crkvi, posvećen sv. Anasta- 
siu.'Ovaj je žrtvenik izrađen u stilu venecianske kićene gotike. 
Juraj je 1446—1448. izradio i kapelu i raku bi. Arnira za be- 
mediktinke u Splitu. Na reliefu rake bi. Arnira imade motiva, 
koji podsjećaju na Donatella. Juraj Dalmatin okupio je oko 
sebe preko 30 klesara i učenika, većim dielom domaćih sinova. 
Najznamenitiji su njegovi suradnici i učenici: Nikola Firen¬ 
tinac, Andrija Aleši, Ivan Pribislavljić, Lovro Pincino, Anto- 
nije Bosato, a možda i Lucijan i Frano Laurana. Nakon Jurjeve 
smrti vodi gradnju šibenske katedrale 1477. Nikola Firentinac. 
Nikola uvodi i u graditeljstvo i u kiparstvo duh i oblike rane 
renesanse po uzoru Donatellovu. Glavna su vrata šibenske 
stolne crkve dovršena oko 1438. Urešena su kipićima 12 
apostola. Boga Otca i glavicama anđela, napuhanih obraza. To 
;je zaostatak sredovječnog skulpturnog uresa o posljednjem 
sudu, koji se u srednjem vieku često nalazio nad glavnim ula¬ 
zom u crkvu. T. ZV. lavska vrata na pobočnoj strani izrađena 
su 1433., a predstavljaju zaostatak prikaza o griehu i spasenju 
(Adam i Eva). Šibenska je katedrala, kako- ju je zamislio njezin 
prvi graditelj, Franjo Jakovljev (1431—1441.), imala biti gra¬ 
đena i urešena u venecianskoj gotici. Juraj Dalmatin nastavlja 
1441—1473. gradnju i njezin kiparski ures u slogu kićene ve- 
mecianske gotike. Osobito su značajne 74 čovječje glave, izkle- 


< 32 ) 


Kiparstvo u Dalmaciji 


259 


sane u apsidama, te kapiteli i fiale u krstionici. Nikola Firen¬ 
tinac unosi iza Jurjeve smrti u gradnju šibenske katedrale 
renesansu Donatellova smjera. Tako se šibenska stolna crkva 
može smatrati simbolom veličajne kratkotrajnosti gotičkog 
sloga u Dalmaciji. Nikola Firentinac osobito se proslavio ka¬ 
pelom bi. Ivana Ursini u trogirskoj stolnoj crkvi, 1468. izgra¬ 
đenoj i urešenoj u duhu renesanse. Kod izradbe mu je poma¬ 
gao Andrija Aleši. U toj se kapeli uz stariji sarkofag s moćima 
trogirskog biskupa bi. Ivana nalazi 12 kipova i relief Marijina 
krunisanja. Osim toga izradio je Nikola Firentinac 1469. grobni 
■spomenik Ivana Sobote u crkvi sv. Dominika u Trogiru i po¬ 
laganje Krista u grob, fragmenat žrtvenika iz crkve sv. Ivana 
Krstitelja u Trogiru (oko 1470.), danas uzidan kraj čempre- 
(sovog drvoreda trogirskog groblja. 

Alešievi relief i o Isusovu krštenju i sv. Jeronimu u krstio¬ 
nici stolne crkve u Trogiru (1467.) pokazuju jaki utjecaj Ni¬ 
kole Firentinca i preko njega utjecaj Donatella. Različite po¬ 
jedinosti podsjećaju i na šibensku katedralu. U trogirskoj 
krstionici spaja Aleši gotiku s renesansom. 

Dominikanski je klaustar u Dubrovniku 1479—1482. radio 
nepoznati majstor iz škole Jurja Dalmatina u stilu kićene ve¬ 
necianske gotike. Dobar dio samostanskih klaustra, građenih 
u Dalmaciji krajem 15. st., pokazuje stilske oznake prielaza 
gotike u renesansu. Tako n. pr. klaustri na Otoku (Badija) kod 
"Korčule, sv. Dominika u Trogiru i sv. Frane u Cavtatu. Još 
klaustar franjevačkog samostana u Rieci dubrovačkoj (1858.) 
ima pored polukružnih renesansnih arkada kapitele u stilu 
Jurja Dalmatina. Klaustri sv. Frane u Zadru, oo. Dominika¬ 
naca u Gružu, sv. Frane na Lopudu, rađeni su u slogu čiste 
irenesanse. 

Franjo Cočić izradio je 1576. drvene kipove sv. Roka, 
Kuzme i Damjana za korčulansku stolnu crkvu. Cočićevo je 
djelo i kip sv. Jeronima nad glavnim oltarom župne crkve u 
Pučišćima na Braču (1578.), kao i drveni kor u franjevačkoj 
crkvi sv. Marije u gradu Hvaru (zajedno sa Zadraninom An¬ 
tunom Spia 1583.). 

Na pročeljima dalmatinskih crkava često vidimo zakašnjeli 
motiv velike ruže. Tako n. pr. na sv. Križu u Šibeniku 1608., 
na župnoj crkvi u Omišu 1611. i župnoj crkvi u Milni iz 18. 

st. Jezgru plastične i arhitektonske dekoracije dalmatinskih, 
crkava kve do u 17. st. sačinjavaju motivi rane renesanse, a 
u manjoj mjeri motivi kasne renesanse i baroka. Znade se 
čak ušuljati i po koji nezaboravljeni motiv iz ranijeg gotičkog; 
doba. 

U naše je dane Ivan Meštrović grobnicu obitelji Račić u. 
Cavtatu kod Dubrovnika i svoju grobnicu u Kljacima kod 
Drniša opremio svojim skulpturama, koje se mogu ubrojiti 
među najbolje Meštrovićeve radove. U svojoj je grobnici 
Meštrović smjestio veliko Razpeće, koje je prije bilo u crkvi 
sv. Marka u Zagrebu. 

2. Kiparski se umjetnički spomenici u Bosni.i Hercegovini 
mogu vremenski razvrstati u tri skupine. Prvu skupinu sači¬ 
njavaju spomenici starokršćanskog doba.. U drugu skupinu 
spada građevna ornamentika od dolazka Hrvata u Bosnu dO' 
pojave bosanskih krstjana. Treća skupina obuhvaća t. zv. 
stećke. 

U Zenici je među ruševinama stare stolne crkve nađen, 
zanimljivi relief. Sredinu komposicije zauzima crux gestatoria,. 
Desno je Isus kao dobri pastir. Dvie ovce traže kod Isusa za¬ 
štitu od neodređenih životinja, koje se u smislu ps. 90, 13. mogu: 
smatrati lavom, zmajem, zmijom i baziliskom. Izradba je bar¬ 
barski primitivna, ali zamisao spada u sviet starokršćanske an¬ 
tike. U Dabravini je nađen ulomak svetca s aureolom, rađen 
nevješto i barbarski. Truhelka misli, da ovaj relief prikazuje- 
Bl. Dj. Mariju. U Dabravini i Zenici nađeni su mnogi ulomci 
crkvenog namještaja, urešeni dvotračnim pleterom. Zametak 
se ovog dvotračnog pletera opaža u vijugavoj dvostrukoj vi¬ 
novoj lozici na septumu u Dabravini. kao i na osnovici stu¬ 
pova u Grčini kod Hana Potoka. Na jednom stupu u Dabravini 
dvotračni je pletenac kao samostalni ures već jasniji, a na 
temeljima stupova u Zenici već je sasvim izrazit. Najljepši je 
dosad poznati spomenik, urešen dvotračnim pleterom, ulomak 
pluteja iz bazilike u Zenici, koji svojim jednostavnim romb- 
skim motivom s križnim cvjetovima u sredini i bujnoi spletenim, 
rubom daje dojam bogato urešenog čilima. Iz Glamoča i oko¬ 
lice potječu dvo- i tropleterne skulpture ranog srednjeg vieka 
(sada u sarajevskom muzeju), što ih je objelodanio- Sergejevski 
u Glasniku Z. M. B. H. Iz ruševina crkve sv. Petra u Zavali: 


(Hercegovina) potječu kamene ploče s izklesanim trotračnim 
pleterom i pticama, urezanima u kamen linearnom tehnikom. 
Poneki zidni stupovi pergole u Dabravini i Zenici kao da su 
urešeni drvorezbarskom tehnikom: tu je izrezivanje drva no¬ 
žićem preneseno- na kamen. 

U Mujdžićima kod Jajca nađeno je uz potok Janj maleno 
brončano Razpelo (samo corpus)^ vjerojatno iz 10. ili 11. st. 

Ako i ne spada u područje bosanske umjetnosti, spomenut 
ćemo na ovom mjestu srebrnu raku za moći sv. Šimuna Pra¬ 
vednoga, što ju je 1377. za svog boravka u Zadru dala izraditi 
ugarsko-hrvatska kraljica Jelisava, kći bosanskog bana Stjepana 
II. Kotromanića, koja se 1353. udala za ugarsko - hrvatskog 
kralja Ljudevita. Ovu je srebrnu raku izradio Franjo, sin An- 
tunov iz Milana, koji je u ono doba boravio u Zadru. 

Dok u Dalmaciji nakon pletera dolazi doba visokog umjet¬ 
ničkog uzpona, u Bosni u 13. i 14. st. umjetnosti gotovo nestaje. 
To je doba t. zv. bogumila, ili bolje: bosanskih krstjana. Osim 
kamenih nadpisa i nadgrobnih spomenika jedva se još što sa¬ 
čuvalo. Osobita su vlastitost Bosne stećci, zvani »bilizi« i 
»mramori«. To su sredovječni kršćanski nadgrobni spomenici. 
Dugo se držalo, da pod njima leže samo t. zv. bogumih. Me¬ 
đutim na groblju Viništu u selu Grahovčićima, kotara trav¬ 
ničkog stoji uzpravni stećak s nadpisom: »Sie leži Miho-vio 
Grahovičić prave vire rimske, koi počteno hoćaše i Bogu se 
molaše i dobro knjigu znaše, daj mu Bog duši da bude spasen«. 
•Mnogi od onih, koji počivaju pod bosanskim stećcima, sigurno 
je bio, poput Mihovila Grahovičića, »prave vire rimske«. 
Uglavnom su ipak bosanski stećci nadgrobni spomenici neka¬ 
dašnjih bosanskih krstjana. Prema popisu iz g. 1887/8. bilo je 
tih stećaka 27.067. Većina je tih stećaka skromna oblika, bez 
;.svakog uresa. Neki su ukrašeni motivom sukane uzice, jedno¬ 
stavnim vijugama, stiliziranim trolistima, spiralama i roze¬ 
tama sa 6 ili 8 latica. Sve je to obično uklesano u brazdastim 
konturama, rjeđe u plosnom relief u na slabo udubljenoj po- 
^zadini. U Hercegovini su uzpravni stećci često urešeni nizom 
arkada. Imade i stećaka, koji su urešeni heraldičkim (štit i 
mač) i figuralnim uresom. Uz pojedine osobe prikazuje se 
plesanje kola i prizori iz lova. U tim ukrasima nedostaje svaka 
aluzija na vjerske ili biblijske motive. Pa i sam' križ je 
:riedka pojava. Tehnika i stil figuralnih komposicija vrlo su 

jednostavni i priprosti. Detalja lica i udova nema. Mnogi su: 
klesari (»kovači«, kako se na nadpisima zovu) na svojim rado¬ 
vima zapisali svoja imena. Nadpisi su inače na stećcima vrlo> 
riedki, jer tek svaki stoti stećak ima nadpis. Neki su od ste- 
ćaka vrlo veliki. Tako je stećak Vladka Vladkovića u Lađevini 
kod Rogatice težak 29.00*0 kg, a onaj kod Pavlovca, na južnom, 
rubu Sarajevskog polja, koji vjerojatno obilježuje grob velikog 
vojvode Pavla Radinovića, još je znatno veći. Sve dosad po¬ 
znate stećke nadvisuje svojom umjetničkom izradbom i po- 
vjestnim značenjem stećak bosanskog bana Stjepana Priezde: 
u Donjoj Zgošći. Ukrašen je na tri strane figuralnim reliefima,. 
a na četvrtoj čistom ornamentikom. 

3. U gornjoj Hrvatskoj malo- se sačuvalo plastike s ple¬ 
ternom ornamentikom. Osim stupa s Janjetom, nađenog u 
Iloku (četverotračni pleter romaničkog doba) i nekoliko ulo¬ 
maka (iz Siska?) i iz Rakovca, kotar Irig (Opatija Dumbovo),, 
sve u arheoložkom muzeju u Zagrebu, bit će jedva još štogod. 
Uslied seobe naroda i turskih ratova gornja je Hrvatska znatno- 
više stradala od Dalmacije, pa štO' je bilo, to je uništeno. Među 
najstarije skulpturne spomenike u gornjoj Hrvatskoj spada, 
t. ZV. diptih u riznici prvostolne crkve zagrebačke pod br. 
22. To su četiri tanke pločice od slonove kosti veličine: 
90 X 112 mm, umetnute u srebrni okvir iz g. 1630. U sredini 
je veliki brušeni kristal. Na pločicama je urezano Navještenje,. 
Rođenje Isusovo, Krštenje Isusovo, Preobraženje, Posljednja, 
večera. Pranje nogu, Judin poljubac, Razpeće, Uzkrsnuće i- 
Uzašašće. Ove pločice bit će najstariji predmet u riznici za¬ 
grebačke stolne crkve. U stvari to nije nikakav »diptih«, hego^ 
ukras prednjih korica jedne svečane liturgijske knjige, po svoj' 
prilici evanđelistara. G. 1927. ukradene su ove pločice i za- 
mienjene falsifikatom, rađenim u Beču prema jednoj fotogra¬ 
fiji. Izvornik je prodan muzeju u Klevelandu. Kad se ustano¬ 
vilo, da je ovaj prodani izvornik ukraden, vraćen je u Zagreb,, 
te se danas nalazi u riznici prvostolne crkve i original i kopija. 
Originalne će pločice biti rezbarski rad 11. st., po svoj prilici 
donesen u Zagreb povodom osnutka biskupije oko 1093. 

Jedna glava, nedavno nađena kod sadašnjeg popravka za¬ 
grebačke stolne crkve, mogla bi biti neznatni ostatak prvotne* 
stolne crkve 12. st. 


Mali brončani corpus Razpetoga Isusa, što ga je 1941. našao 
» dr. Ljubo Karaman u Martinšćini, veoma je sličan Razpetomu,, 

koji je nađen kod Jajca. Potječe možda iz U. st. Oba će pri¬ 
mjerka trebati potanko proučiti, nisu li možda rustični rad. 

U župnoj crkvi u Bribiru (Vinodol) uzidana je u zid kasno- 
I ' romanička Custodia, oličena uljenom bojom. Dobro je sačuvana, 

romanička Custodia u stolnoj crkvi u Senju. 

U kapelici sv. Stjepana prvomučenika u nadbiskupskom, 
dvoru u Zagrebu sačuvani su ranogotički kapiteli i gotički 
prozor 13. st. U crkvi sv. Katarine čuva se u Zagrebu kip Bo¬ 
gorodice iz stare dominikanske crkve BI. Dj. M., koju su 1618.. 
preuzeli kapucini. Kip potječe iz 14. st. Kameni likovi Spasi- 
•' telja i apostola na južnom portalu sv. Marka u Zagrebu po- 

% tječu iz 14/15. st., a 4 drvena kipa iz 17. st. 

I Rehef sv. Martina iz Senja (danas u arheoložkom muzeju, 
u Zagrebu) s glagolskim nadpisom, potječe iz g. 1330. 

15. st. pripada gotički izrađeni oltarni relief BI. Dj. Marije- 
u nekadašnjoj pavlinskoj crkvi u Remetama kraj Zagreba... 
Izradio ga je pavlin Pavao' de Zomirhia. 

U 15. st. nastao je i kasno-gotički oltar BI. Dj. Marije u. 
Rementincu (danas u muzeju za umjetnost i obrt u Zagrebu). 
Ovom razdoblju pripada i polaganje u grob u župnoj crkvi, 
sv. Križa Začretje. 

U gornjoj Hrvatskoj nije renesansa imala ni vremena ni 
mogućnosti da se razvije, jer se gotika protegnula sve do u. 
drugu polovicu 17. st., tako, da na ovom području gotika pre¬ 
lazi izravno u već posve razviti barok. Samo se u Hrvatskom: 
Primorju, na iztočnoj obali Jadrana, javljaju kameni i drveni 
spomenici, koji stoje pod utjecajem talijanske renesanse. U 
Hrvatskom se Primorju i na otoku Krku u 16. st. ukrštava 
gotika i renesansa. Tako je n. pr. u seocu Klimno na otoku 
Krku sačuvan liepi drveni gotski poliptih Bogorodice sa svet¬ 
cima, djelo domaće škole (grdno preličen uljenom bojom). U 
bakarskoj crkvici sv. Križa nalazi se gotičko Razpeće. U žup¬ 
noj crkvi u Omišlju iza glavnog oltara kasnorenesansni (pre¬ 
veliki) drveni retdble mletačke škole. 

U stolnoj crkvi u Krku čuva se dragocjeni srebrni oltarni 
retdble, urešen reliefima Krunjenja BI. Dj. Marije i različitih, 
svetaca, po svoj prilici domaći rad. Dao ga je izraditi krčki 
knez Ivan Frankopan 1477. 

G. 1491. izrađen je renesansni okvir kamenitog svetohra- 
ništa župne crkve u frankopanskom gradu Hreljinu u Hrvat¬ 
skom Primorju (danas u arheoložkom muzeju u Zagrebu). G. 
1491. rađen je relief presv. Trojstva-u stolnoj crkvi u Senju. Iz 
16. je st. pročelje senjske crkve sv. Franje u slogu renesanse 
(1552.), i relief u mramoru, koji prikazuje bi. Dj. M. nad po- 
krajnim ulazom u stolnu crkvu u Bribiru kod Novoga u Vino¬ 
dolu. 

Toma Erdody, ban hrvatski, poklonio je 1597. trsatskom 
svetištu BI. Dj. M. dragocjeni srebrni kip Gospin za ozdrav¬ 
ljenje svoga sina Sigismunda. 

U Kosi junu se čuvaju ostatci dobrih jaslica 16 st. 

U 17. i 18. st. natječu se hrvatski pavlini, isusovci i fra¬ 
njevci sa svjetovnim klerom, tko će sagraditi ljepše crkve i 
bogatije ih opremiti i uresiti. 

Prema želji zagrebačkog biskupa Vinkovića izradio je 
Kuzma Miller 1640/3. novi portal za zagrebačku stolnu crkvu 
»ad instar portae abbatiae de Dyak«. Kod »regotizacije« stolne 
crkve krajem 19. st. odstranjen je ovaj još djelomice sačuvani, 
ali nedovoljno proučeni portal i zamienjen je novim, pseudo- 
gotičkim. 

U Zagrebu grade Isusovci baroknu crkvu sv. Katarine 
1620-1632. Drveni polihromirani oltari rađeni su krajem 17. st. 
I franjevačka je crkva u Zagrebu po uzoru sv. Katarine do¬ 
bila u to doba barokne oltare, ali ti su 1901. odstranjeni. 

Za kapelu BI. Dj. M. u zagrebačkoj stolnoj crkvi izradio 
je Matija Erlmon krilni oltar BI. Dj. M. 1688. Slikari Ivan 
Eisenhort i Bernardo Bobić pozlatili su kipove i čitavu rezba- 
riju i ures ovog žrtvenika. Ivan Kommersteiner podiže 1680. 
oltar sv. Franje Borgia u crkvi sv. Katarine u Zagrebu, a ne¬ 
što kasnije i oltare sv. Ladislava i sv. Marije u zagrebačkoj 
katedrali. 

Varaždinci Toma Derwant i Ivan Jakov Altenbacher izra¬ 
dili su za crkvu sv. Katarine u Zagrebu 168'0. propoviedaonicu. 
Njihovi su oltari sv. Apolonije i sv. Dionisija u istoj crkvi. 

U franjevačkoj crkvi sv. Trojstva u Karlovcu podiže 1698. 
ljubljanski kipar Mihael Cussa glavni oltar od crnog mramora. 
Franjevačka se crkva sv. Katarine u Krapini odlikuje liepim 


baroknim portalom, svetačkim kipovima i pozlaćenim barok¬ 
nim oltarom. 

Vriedne barokne oltare 18. st. imadu: bivša isusovačka 
crkva i franjevačka crkva u Varaždinu, crkva sv. Margarete 
u Bakru, sv. Franje Ksaverskog u Zagrebu, kapela sv. Antuna 
u Gradu Klenovniku, nova župna crkva u Belcu, kapela sv. 
Jurja u Purgi tepoglavskoj. Divot-oltari iz toga doba nalaze se 
u Lepoglavi i Remetama. Robbin oltar sv. Križa iz g. 1756., danas 
u crkvi sv. Križa u Križevcima, bio je nekada u zagreb. stolnoj 
crkvi; odanle je maknut prigodom »regotizacije« iza potresa 
krajem 19. st. Franjo Robba je 1727. izradio oltar sv. Ignacija 
u isusovačkoj crkvi sv. Katarine u Zagrebu, zatim sv. Barbare 
i sv. Katarine za zagrebačku stolnu crkvu, a njegovi su učenici 
izradili oltare sv. Trojstva i sv. Emerika, isto za zagrebačku 
stolnu crkvu. Danas se ti oltari ne nalaze više u stolnoj crkvi, 
jer su odanle odstranjeni prigodom »regotizacije« iza potresa 
1880. Sredinom 18. st. izradio je gorički kipar Antun Michel- 
lazzi oltar sv. Jurja za zagrebačku stolnu crkvu po uzoru Rob- 
bina oltara u crkvi sv. Katarine. 

Za zagrebačku crkvu sv. Marije izradio je Robbin učenik 
Franjo Rottmann 1768. glavni oltar po uzoru Robbina glavnog 
oltara u ljubljanskoj crkvi sv. Jakova. Rottmann je sa svojim 
pomoćnicima za crkvu sv. Marije izradio i propoviedaonicu i 
druge oltare. 

Stucco-uresom bogato je urešena kapela sv. Franje u fra¬ 
njevačkom samostanu u Zagrebu, zavjetna crkva sv. Triju 
Kralja u Kominu, Patačićkina kapela i nekadašnja knjižnica 
u Lepoglavi, crkva sv. Katarine u Zagrebu (1721/3.), kapela 
sv. Križa i sv. Franje Ksaverskog u Varaždinu, te kapela sv. 
Ante Padovanskoga u franjevačkoj crkvi sv. Ivana Krstitelja. 

Gornja Hrvatska nema iz srednjega vieka onako liepih 
propovjedaonica, kako ih ima Dalmacija. Početkom 18. st. 
izradio je Mihael Cussa znamenitu propoviedaonicu u zagre¬ 
bačkoj stolnoj crkvi. Liepe su barokne propoviedaonice u Belcu, 
Remetincu, Lepoglavi, Trškom vrhu. U Lovrečini kod ,Vr¬ 
bovca nalazi se propoviedaonica 18. st. u obliku ribe. To je 
inače riedak oblik u Hrvatskoj. 

U stolnoj crkvi u Novom - Vinodol sahranjen je kanonik 
Stjepan Mrzljak. Njegova je nadgrobna ploča u dobrom klasi¬ 
cizmu postavljena 1799. 

Ivan Rendić (1849—1932.) podigao je brojne nadgrobne. 
spomenike. Vatroslav Donegani (1836—1899.) radi u đakovač¬ 
koj stolnoj crkvi oltame kipove. U Zagrebu je Fernkorn po¬ 
stavio kip sv. Jurja, koji se i danas još »uzalud muči, da na. 
različitim stranama grada dotuče aždaju«. Prema Fernkornovoj 
skici dao je Ponninger 1869. u bečkoj Kunstgiesserei saliti kip’ 
Imakulate za Zagreb. 

Religiozne skulpture Roberta Frangeša - Mihanovića (sv. 
Dominik, »Bieg u Egipat«) nemaju osobitog religioznog osje¬ 
ćaja. Isto vriedi, još u većoj mjeri, za Cikoševa sljedbenika. 
Rudolfa Valdeca (1872—1928.). Ivo Kerdić, rođen 1881., Mar- 
schalov ljubimac, izradio je mnoge oltare, križeve, reliefe i ka- 
leže. Spominjemo osobito tri žrtvenika za crkvu sv. Blaža u 
Zagrebu. Posve se posvetila vjerskim temama kiparica Mila 
Wod. Đuro Škarpa izradio je uz ostale radove jedno potresno 
Razpelo. Ivan Meštrović, rođen 1883., više samonikao simbolik, 
nego Rodinov učenik, obrađuje nacionalne i biblijske motive u 
kamenu, bronci i drvu. U mnogim se Meštrovićevim skulptu¬ 
rama osjeća samotvorna snaga genija. Poneki biblijski ili reli¬ 
gijski motivi kao da Meštroviću služe za simbole osjećaja ili 
pojava s drugih područja. Meštrovićev učenik Augustinčić izlo¬ 
žio je 1942. jedno Razpelo, koje je pobudilo pozornost. 

Slikarstvo 

1. Ono, što je do nas došlo od slikarske umjetnosti iz: 
srednjega vieka u Dalmaciji, vrlo je malo. Iz 11. ili 12. st. potječe 
fresko-slika u crkvi sv. Mihajla na Stonskom Polju. Tu su pri¬ 
kazani različiti svetci i lik kralja, koji je dosta dobro sačuvan. 
Istom razdoblju valja pripisati moćnik sv. Vlaha u Dubrov¬ 
niku, urešen medaljonima s likovirna svetaca u emailu,^ kao i 
pločice t. ZV. Kolomanova križa u Rabu, koje su valjda tako¬ 
đer bile ures jednog moćnika. 

U 12. st. dala je Stana, kći Petronje, u apsidi sv. Kriso- 
gona u Zadru izraditi sliku Spasitelja, okružena apostolima.. 
Slika je bila izrađena u mozaiku, ali se nije sačuvala, jer je 
1791. imištena. U sv. Krisogonu u Zadru sačuvani su tragovi 
jedne fresko-slike iz romaničnog doba i jedne, koja podsjeća¬ 
na Giotta. 

Slikarstvo u Dalmaciji 

U Župnoj crkvi u Segetu nalazi se veliko Razpeće na drvu,, 
rad 14. st. Triptih o Razpeću, jedna Madona u stolnoj crkvi 
u Rabu i poliptih sv. Lucije iz crkvice sv. Lucije u Jurandvoru. 
na otoku Krku, (u gradskom muzeju u Trstu), pripisuju se 
Paolu Veneziano. U crkvi sv. Bernardina (samostan sv. Eufe- 
mije) u Rabu čuva se poliptih od Antonija i Bartolomeja Viva- 
rini (1458.). 

Od kraja 13. do početka 16. st. razvile su se u većim dal¬ 
matinskim gradovima mjestne slikarske škole. Ovi su umjet¬ 
nici slikali za crkve i samostane svoga područja. Nekima se od’ 
ovih dalmatinskih slikara znadu imena, ali ovo doba dal¬ 
matinske slikarske umjetnosti nije još dovoljno iztraženo. U' 
Korčuli, Splitu, Šibeniku, Trogiru, Zadru i po drugim mje¬ 
stima sačuvanoi je dosta slika ovih domaćih majstora. Njihovi 
poliptisi djeluju svečano. Ovisni su od venecianske gotike 14.. 
st., koja podsjeća gotovo na Bizant. Pozadina je ovih poliptiha. 
zlatna, a kojiput, valjda iz razloga štednje, samo crvena. Rađeni 
su ovi poliptisi i slike na drvu s tankim slojem sadre. Primjera- 
radi spominjemo Gospu majstora Blaža de Jadra^ zapravo Trogi¬ 
ranina, iz 1447. u Zadru, zatim križ u samostanu sv. Kuzme i 
Damjana kod Tkona, Mado-nu u franjevačkom samostanu na. 
Krapnju, poliptihe s Gospom u trogirskoj i korčulanskoj kate¬ 
drali. Najljepši poliptih ove vrste u Dalmaciji jest oltarna. 
slika franjevačkog samostana na Uljanu (sada u Zadru). 

Sredinom 15. st. nastavlja u Dubrovniku Kotoranin Lovro* 
Marinov i na Lopudu Matej Junčić trecenteskne predaje vene- 
cianskog slikarstva. 

U drugoj se polovici 15. st. razvila u Dubrovniku domaća 
slikarska škola, koja u svom uzponu kao da stoji pod utjeca¬ 
jem venecianske slikarske porodice Vivarini i braće Crivelli. 
Vrhunac dosiže ova dubrovačka shkarska škola oko^ 1500. God. 
1509. spominje se u Dubrovniku i udruženje slikara. Glavni su. 
predstavnici dubrovačke slikarske škole Nikola Božidarević, 
nazvan Nicolaus Ragusinus (1476-1516.) i Vicko Lovrin (1497- 
1515.). Nikola je slikao brojne triptihe i slike osobito u domi¬ 
nikanskoj crkvi i samostanu u Dubrovniku. Spominjemo Bla- 
goviest na Lopudu (sada u Dubrovniku), triptih s Gospom, sv, 
Grgurom i sv. Martinom na Dančama u Dubrovniku i Gospu: 
sa svetcima u sali kapitula dominikanskog samostana u Du— 

brovniku. Vicko Lovrin naslikao je 1509. za franjevačku crkvu 
Majke Božje Sniežne poliptih, možda najljepše djelo dubro¬ 
vačkog slikarstva uobće. Uz Nikolu Božidarevića i Vicka Lov- 
rina iztiče se Mihajlo Hamzić s triptihom sv. Nikole u domi¬ 
nikanskoj crkvi (1512.) i slikom na platnu o krštenju Isusovu 
u kneževskom dvoru u Dubrovniku (1510.). 

U 16. st. opada ova dubrovačka shkarska škola, jer se sada 
oltarne slike sve više naručuju iz Italije. Iznad prosjeka do¬ 
maćih radova izdižu se shke u Dubrovniku i Lopudu označene 
.monogramom A B D (auctore Blasio Da/rsa ?), ako se imadu 
pripisati Blažu Držiću. 

Mnogobrojne se slike talijanskih umjetnika, koje rese crkve i samo¬ 
stane u Dalmaciji, po otocima i u Hrvatskom Primorju, s više ili manje 
vjerojatnosti pripisuju najglasovitijim slikarima, kao braći Vivarini, 
Carpacciu, porodici Santa Croce, Palma, Raffaelu, Tintorettu, Tizianu ... 
Budući da ova pripisivanja nisu još dovoljno kritički utvrđena, odustajemo 
u ovom kratkom prikazu od navođenja autora ovih slika. 

Ivan Kokoljić iz Perasta (1661—1713) učio* je u Veneciji. 
;Spada među riedke bolje domaće slikare, koji su se posvetili 
radu u svojoj užoj domovini. Njegove se slike nalaze u njegovu 
rodnom mjestu u crkvi BI. Dj. M. i u dominikanskoj crkvi 
sv. Nikole u Kotoru. Inače je većina boljih domaćih slikara 
pošla u Italiju, osobito u Veneciju. Tako n. pr. Stjepan Crnota 
Rabljanin, učenik Tizianov; Juraj Culinović, poznat pod ime¬ 
nom Giorgio Schiavone (1436—1504.), školovan u Padovi; An¬ 
drija Medulić - Schiavone (1503—1563.), učenik Tizianov; 
Fridrik Benković (1677—1753), školovan u Veneciji; Martin 
Rota-Kolunić (1520—1583.) Sibenčanin, radio u Veneciji kao 
crtač i bakrorezac. 

Kao riedkost treba spomenuti sliku Silazak Duha Svetog 
u crkvici Sv. Duha u Hvaru. Shkao ju je 1527. Španjolac Juan 
Benedetto, koji je došao u Dalmaciju krajem 15. st. Radio je 
u Šibeniku. 

Jednu osobitost predstavljaju kasnobizantske ikone 16. do 
18. st., slikane na drvu na zlatnoj pozadini u Veneciji i u grč¬ 
kim manastirima. Nalazimo ih po dalmatinskim crkvama i 
vsamostanima. 

Ako ovdje i ne obrađujemo t. zv. umjetni obrt u službi 
-■crkve, ne možemo ne spomenuti krasni antependij u samostanu 


(42) 


Slikarstvo u gornjoj Hrvatskoj 


269^ 


sv. Marije u Zadru i onaj iz stolne crkve u Krku i u Dobrinju. 
(14. st.) sa shkama Gospe i svetaca u svili i zlatu. 

Od riedkih novovjekih fresko-slika u Dalmaciji spomi¬ 
njemo freske u crkvi Gospe od sniega kod Segeta (16. st.), u. 
Novoj Crkvi u Šibeniku (17. st.) i veliku iluzionističku Apo¬ 
teozu sv. Ignacija Loyole, iznad glavnog oltara isusovačke 
crkve u Dubrovniku, 

2. Najstariji dosad poznati spomenik crkvenog slikarstva, 
u gornjoj Hrvatskoj jesu medaljoni, izrađeni u emailu na 
moćniku od bakrenog lima. Ovaj je moćnik nekada pripadao 
riznici zagrebačke stolne crkve, a potječe iz druge polovice 
11. ili prve polovice 12. st. Medaljoni prikazuju Gospu, anđele 
i svetce. U sakristiji stolne crkve u Zagrebu sačuvani su ostatci 
fresko-slika iz kraja 13. ili početka 14. st. Prigodom restaura¬ 
cije Župne crkve sv. Marka u Zagrebu 1876. naišlo' se na freske 
Giottove Škole iz prve polovice 14. st. Sve je to tada uništeno, 
ali se sačuvala kopija, koja se nalazi u arheoložkom muzeju u. 
Zagrebu. G. 1941. pronađene su freske i u oratoriju sv. Stje¬ 
pana prvomučenika u nadbiskupskom dvoru u Zagrebu. Čini 
se, da pokrivaju veći dio zida. Radi ratnih prilika ostavljeno 
je odkrivanje i proučavanje ovih freska za kasnije. Iz 15. i 
16. st. sačuvani su tragovi i ostatci fresko-slika u različitim,, 
ponajviše seoskim crkvama, tako n. pr. u crkvi Majke Božje 
Gorske kod Lobora. 

Krajem 15. st. izrađen je srednji dio triptiha »Razpeće« u 
sakristiji stolne crkve zagrebačke. Mješavina gotike i rene¬ 
sanse, značajna za doba kralja Mati je. Krilne slike na go¬ 
tičkim drvenim oltarima, nekad u Vrbovcu kod Križevaca, 
nalaze se danas u muzeju za umjetnost i obrt u Zagrebu. Po¬ 
tječu iz kraja 15. st. I Razpeće, koje je nekad bilo na žrtve¬ 
niku sv. križa u zagrebačkoj stolnoj crkvi, a danas se nalazi 
na žrtveniku u osobnoj kapelici zagrebačkog nadbiskupa, po¬ 
tječe iz kraja 15. st. 

Kao i u drugim granama likovnih umjetnosti, tako i u 
slikarstvu gornja Hrvatska gotovo i ne pozna renesanse. Gotika, 
traje do katastrofe kod Mohača (1526.). Nakon izbora na Ce¬ 
tinu nastaje nova epoha, koja proizvodi i kulturnu reorienta- 
ciju prama sjeverozapadu, koliko je neprestano' ratovanje 
s Turcima uobće dopuštalo' slobodnog maha umjetnosti. Tako^ 

je došlo, da u gornjoj Hrvatskoj i slikarstvo preskače rene¬ 
sansu i od gotike u 17. st. naprosto prelazi na barok. .Izuzetak 
čini samo Hrvatsko Primorje. U Bribiru (Vinodol) čuva se 
oltarna slika »Pranje nogu«, koja se pripisuje Jakovu Palmi 
Mlađemu (1544—1628.). U Baski Novoj (župna crkva) nalazi 
se »Posljednja večera« istog slikara. Girolamo da Santa Croce 
izradio je 1535. monumentalni pobptih na glavnom oltaru u 
Košljunu. Njegovo je djelo i slika presv. Trojstva u župnoj crkvi 
u Bakru. Njegov sin Francesco slika za Dubašnicu na otoku 
Krku sv. Mandaljenu. Bernardino Licinio slika za sv. Franju 
u Krku (1522/44.) Bogorodicu sa svetcima. Nepoznati (domaći?) 
slikar naslikao je gostbu kod Simona Gubavca u crkvi sv. Be- 
nedikta u Krku. U stolnoj crkvi u Krku nalazi se »Krist u 
grobu« Ivana Antuna Pordenone (1483—1535.). U Košljunu nad 
glavnim oltarom na luku nalazi se velika slika na koži: »Po¬ 
sljednji sud«, od E. Ughetta (1635.). Kao' što- je na otoku Krku 
u 16. st. bila domaća drvorezbarska radionica, tako Don Fran¬ 
cesco Juriceo početkom 18. st. slika oltarne slike za Bašku Novu 
i Košljun. 

Kao što su u to doba dalmatinske i primorske crkve uzi¬ 
male svoje oltare i oltarne slike iz Italije, tako u gornju Hr¬ 
vatsku, osobito u Zagreb, dolaze slikari iz blize Slovenije. Ali 
imade i domaćih umjetnika, koji rade u 17. i 18. st. Ovi pri¬ 
padaju osobito pavlinskom redu. 

Elija Wolf (t 1653.) iz Ljubljane radi oltarne slike za isu¬ 
sovačku crkvu sv. Katarine u Zagrebu. Ivan Juraj Geiger iz 
Novog Mesta izradio je 1660. dvie oltarne slike za isusovačku 
crkvu sv. Franje Ksaverskog u Zagrebu, a 1681. dvie slike za 
tadašnji drveni oltar sv. Ignacija u crkvi sv. Katarine u Za¬ 
grebu. Fra Serafin Schon naslikao je 1640. velike slike u re- 
fektoriju franjevačkog samostana na Trsatu (po uzoru Leo- 
narda Bassano). 

Krajem 17. st. radi u Zagrebu Bernardo Bobić, »prvi hr¬ 
vatski impresionista«, školovan vjerojatno u Veneciji. Prve su 
mu poznate slike na oltaru sv. apostola u crkvi sv. Katarine u 
Zagrebu, rađene 1683. Iste je godine izradio i šest slika iz ži¬ 
vota sv. Franje asiškog u kapelici sv. Franje u franjevačkom 
samostanu u Zagrebu. G. 1691. slika Bobić krilne slike drve- 
:nog oltara sv. Stjepana i sv. Emerika. Možda mu se mogu 

pripisati i slike Muke Isusove na krilnom oltaru u crkvi sv. 
Barbare u Velikoj Mlaki kod Velike Gorice (1679.). Zajedno 
s Bobićem bojadisao je i pozlatio Ljubljančanin Ivan Eisenhort 
1688. krilni oltar bi. Dj. M. za stolnu crkvu zagrebačku, što ga 
je izradio Mati ja Erlmon. 

U 18. st. stoje na čelu čitavog crkvenog slikarstva u gor¬ 
njoj Hrvatskoj Pavlini iz Lepoglave i Remeta. Nakon portre¬ 
tiste br. Luke Markgraffa iz Bamberga (1694—1704.) javlja se 
pavlin br. Franjo Bobić (t 1728. u Lepoglavi), možda istovjetan 
s Bernardom Bobićem. Brat Franjo ukrasio je fresko-slikama 
'knjižnicu i ljetnu blagovaonicu lepoglavskog samostana. Ve¬ 
lika slika »Papa Ivan XXII. potvrđuje red Pavlina« spada 
među prve pojave baroknog iluzionizma u gornjoj Hrvatskoj. 
TJ gornju Hrvatsku uveo' je iluzionizam talijanski slikar Giulio 
Quaglia svojim freskama na svodu sv. Katarine u Zagreba 
1721. Najiztaknutiji predstavnik baroknog iluzionističkog sli¬ 
karstva u gornjoj Hrvatskoj bio je lepoglavski pavlin Ivan 
Kanger (1700—1753.). Ranger je svojim freskama uresio crkvu 
i samostan u Lepoglavi, crkvu sv. Ivana nad Lepoglavom, crkvu 
u Sveticama, Marije Sniežne u Belcu, u Olimju, u Strigovu, u 
Purgi, u Hrašćini (?), blagovaonicu franjevačkog samostana a 
Varaždinu i t. d. Pavlin br. Andrija Remetski slikao je crkvu 
u Remetama. Sačuvane su, ali još nepoznate, pojedine slike iz 
nekadašnjih pavlinskih crkava u Novom (Vinodol) i u Crikve¬ 
nici. 

Od ostalih iluzionističkih slikara u gornjoj Hrvatskoj spo¬ 
minjemo: Franju Jelovšeka (1752. u franjevačkoj crkvi u Samo¬ 
boru); Kristofora Andriju Jelovšeka (1762. sv. Katarina u Za¬ 
grebu); Antona Lerhingera (1777. Tržki Vrh, 1787. pokrajna ka¬ 
pela i 1792. svetište sv. Ivana u Zagrebu u zajednici s Antunom 
.Arherom, župna crkva sv. Ivana Nepomuka u Stupniku); Josipa 
Gčrnera (1799. župna crkva u Kutini); Nikolu Horvata, župnika 
iz Krapine, koji je 1826. oslikao kapelu sv. Vuka nad Klenov- 
nikom i Mateja Brodnika (1840. svod kapelice sv. Tome u Za¬ 
grebu). 

U sakristiji isusovačke crkve Uznesenja BI. Dj. M. u Va- 
uraždinu, za koju kaže Habdelić u svom Zerczcdo MciricLnzko. 
»ktere prizpodobne ne štimam v slovenskom orszagu, zvan Bi- 
.skupske Zagrebečke«, slikao je 1727. freske na stropu i na stieni 

Blasius Grueber. Zanimljive su i fresko-slike u Majci Božjoj, 
Koruškoj kod Križevaca. 

Uz iluzionističko se slikarstvo u gornjoj Hrvatskoj razvija 
i uljeno slikarstvo na platnu. Oltarnu sliku sv. Ignacija u crkvi 
sv. Katarine u Zagrebu iz g. 1729. pripisuju venecijanskom, 
slikaru Nikoli Bambiniu. Valentin Metzinger naslikao je 1757. 
oltarnu sliku sv. Margarete u Bakru, 1735. Uznesenje BI. Đj.. 
M. u franjevačkoj crkvi u Jastrebarskom, 1743. sv. Regalata i. 
sv. Jurja za franjevce u Karlovcu, te različite slike u Samo¬ 
boru, Trsatu i Zagrebu. Antun Zebey naslikao je 1770. sliku 
sv. triju Kraljeva u crkvi sv. Marije u Zagrebu, a Smrt sv. 
Josipa i sv. Magdalena pohranjene su u muzeju za umjetnost 
i obrt. Franjo Kohler naslikao je 1777. oltarnu sliku sv. Ane 
u Lepoglavi, a Ivan Mertz veliku sliku skidanja s križa u kapeli. 
sv. Ivana u Zagrebu 1798. 

U 19. st. slika još Antun Keller (1820.) u Zagrebu gotovo- 
baroknim načinom. Zatim slikaju u glavnom oltame slike za 
zagrebačke crkve: Wallenek, Stober, Srna, Lypoldt, Pucher. 
Hemerlein, Schonburner. 

Djakovački biskup Strossmayer želio je, da njegovu novo¬ 
sagrađenu stolnu crkvu svojim fresko-slikama uresi Fr. Over- 
beck. Ali Overbecku nisu više dopuštale njegove fizičke sile da 
preuzme taj veliki posao. On je samo izradio* nekoliko kartona 
i preporučio Strossmayeru A. M. Seitza i sina mu Ludovika. 
Biskup je dakle još boraveći u Rimu za vatikanskog crkvenog 
sabora 1870. sklopio sa Seitzima ugovor, prema kojemu su oni 
imali izvesti 34 velike fresko-slike u đakovačkoj stolnoj crkvi. 
Dvie slike izradio je u njihovu odsuću Ansiglione 1877. 

Na talentiranog ali nesretnog Vjekoslava Karasa (1821 do 
1858.) utječu rimski Nazarenci s Overbeckom na čelu. Uz veliko 
historijsko platno u karlovačkoj viećnici (Našašće Mojsijevo) 
slika Karaš i jednu Madonu. Ako je ova Madona kopija ih para¬ 
fraza nekog talijanskog uzora, tada je to (prema Ljubi Babiću) 
jedna od onih kopija, koje po svojoj vriednosti ne zaostaju za 
izvornikom. 

Na razvitak umjetnosti, a osobito shkarstva, krajem 19. 
st., znatno je utjecao najprije dr. Iso Kršnjavi, a onda, u čisto- 
umjetničkom duhu, Vlaho Bukovac i Bela "Cikoš Sesia. 

Dr. Iso Kršnjavi (1845—1927.), profesor na hrvatskom 
sveučilištu u Zagrebu i odjelni predstojnik za bogoštovlje i 
nastavu, riedko je markantna osoba u političkom, kulturnom 
i umjetničkom životu gornje Hrvatske krajem 19. i početkom 
20. st. On tridesetak godina pokreće i vodi cieli razvitak -ikovnih 
umjetnosti u gornjoj Hrvatskoj. Od 70-tih godina 19. st. pa gotovO' 
do pred prvi svjetski rat nema ni jednog pitanja ili događaja 
na tom području, a da u njemu ne bi Kršnjavi sudjelovao bilO' 
kao glavni akter, bilo kao pokretač ih protivnik i kritičar.. 
Kršnjavi je 1878. ostvario Družtvo umjetnosti, a 1882. obrtnu, 
školu i u vezi s njom obrtni muzej. Kršnjavi okuplja oko sebe* 
mlade umjetnike, podupire ih i omogućuje otvaranje ateliera 
u Zagrebu. Dobro poznaje Dantea, prevodi ga na hrvatski i 
potiče mlade umjetnike, da ilustriraju Divinu Comediu, 
Kršnjavi je više eateta nego umjetnik, više organizator nego- 
stvaralac. U svojim je mladim danima naslikao nekoliko slika,, 
od kojih je postala znamenitom Madona s navodnih 8 prsti na 
nozi, jer su politički protivnici sjenu na malom prstu silom 
htjeli pretvoriti u šesti prst. Pod kraj života Kršnjavi se skru¬ 
šeno obratio*, postao je trećoredac, slikao je u franjevačkoj 
crkvi u Zagrebu i zaželio je, da ga pokopaju na način male 
braće, kad ga poljubi blaga sestra Smrt. Da je Zagreb krajem 
19. st. postao stjecištem umjetnika zasluga je u prvom redu dr. 
Ise Kršnjavia. 

Ferdo Quiquerez (1845—1893.) učio je u Munchenu kod 
Pilotyeva sljedbenika Raaba. Po želji dra Ise Kršnjavia kopira. 
Quiquerez slike u lepoglavskom refektoriju, da se na taj način 
sačuvaju barem u kopiji. Quiquerezove religiozne slike nalaze 
se u Mariji Bistrici, Kapeli kraj Bjelovara i u drugim crkvama. 

Vlaho Bukovac (1855—1922.) uči 1877—1880. u Parizu kod 
Aleksandra Cabanela. Uz akte slika Bukovac portrete, pa i 
slike vjerskog sadržaja. Njegova je domena zapravo portret.. 
Slika »Pustite k meni malene« više je svjetovna nego duhovna. 
Isto se može reći i za slike u dominikanskoj crkvi u Dubrov¬ 
niku i u Cavtatu. Oko Bukovca su se u Zagrebu okupili svi 
»mladi« umjetnici kao oko središta. Ah u religioznom slikar¬ 
stvu Bukovčev takmac Medović daleko više znači od Bukovca. 

Mato' Medović (1857—1919.) učio je najprije u Rimu kod 
Ludovika Seitza, zatim u Firenzi kod Grandia i Cizeria i ko- 

načno u Munchenu kod Hackla i Lofftza. Mnoge Medovićeve 
svetice i Bogorodice odaju utjecaj Lofftzove škole: velike oči, 
.sanjarski pogled, sladke boje i nemirna, maglena i nejasna po¬ 
zadina. U Italiji slika Medović za franjevce u Ceseni. religiozne 
.slike. I u domovini je Medović naslikao veliki broj religioznih 
slika za crkve u Požegi, Slanom, Novoj Gradiški, u svom rod¬ 
nom mjestu Kimi, u Zagrebu. Među najbolje mu slike spada 
sv. Franjo (u Strossmayerovoj galeriji shka) i jedno malo 
Navještenje. Bakanal po Ljubi Babiću gotovo je parafraza Muz- 
ziolieve slike »A1 tempio di Bacco«. 

Ivan Tišov (1870—1924.) želio je nastaviti Bukovčev rad 
i nadvisiti Bukovca u iluminizmu. Naslikao je mnogo religi¬ 
oznih slika na platnu. 

Oton Iveković slikao je uz brojne motive iz hrvatske po- 
viesti 1910. slike u hrvatskoj crkvi u Kansas City. 1901 ilu¬ 
strirao je uz Medovića i Belu Cikoša Matičino izdanje Maru- 
lićeve Judite. U Sarajevu je naslikao 8 prizora iz života Isu¬ 
sova i dvie O' sv. Cirilu i Metodi ju i 4 evanđelista. U Križev¬ 
cima je naslikao historijsku sliku nad svetištem Sv. Križa. 

Bela Cikoš - Sesia (1864—1931.), ideolog likovne Moderne 
u Hrvatskoj, unosi svoj racionalizam, koji se ne kreće samo 
na slikarskom području, i u religiozne motive. Slikao je biblij¬ 
ske teme (Našašče Mojsievo^ Kain i Ahel, Potop, Judita, Sa- 
loma). Uza sav svoj »racionalizam« unosi Cikoš u svoju umjet¬ 
nost jaku notu neke mističnosti i simbolike. Mnogo se bavi 
Apokalipsom. Od religioznih su mu tema najsnažnije apokalip- 
i;ička Mulier supra hestiam i Pietd, koja djeluje gotovo kao 
izrez iz druge, veće shke, ali zapravo koncentrira pogled na 
produhovljenu bol triju glava. 

Od živih hrvatskih slikara obrađuju religiozne teme oso¬ 
bito Antonini (crkva sv. Vinka u Zagrebu), Ljubo Babić (crkva 
nadbiskupskog sjemeništa u Zagrebu, kartoni za sv. Blaž u Za¬ 
grebu, Sv. Ante (na drvu) za oo. konventualce u Zagrebu), 
Xljaković (freske u crkvi sv. Marka u Zagrebu i u Vranjicu 
Lod Splita), Kašica i Vanka. Učenica p. Desideria Lenza O. S. 
H., utemeljitelja beuronske umjetničke škole, s. Gertrudis Dolt 
O. S. B., izradila je kartone za fresko-slike u kapeli Doma 
Božje Providnosti na Trešnjevki u Zagrebu. Prema Trepšeovu 
kartonu izrađena je velika slika na staklu u kapelici Ranje- 
■jioga Isusa u Zagrebu. 


(48) 

Sitnoslikarstvo 

1. U gornjoj su se Hrvatskoj sačuvali sredovječni kodeksi, 
ukrašeni miniaturama, poglavito u Zagrebu, i to u Strossmaye- 
rovoj galeriji slika, u pismohrani Hrvatske Akademije Znanosti 
i Umjetnosti, u metropolitanskoj knjižnici i riznici prvostolne 
crkve zagrebačke. Miniaturama su ukrašeni osobito liturgijski 
kodeksi, ali ima i takvih iluminiranih kodeksa, koji nisu litur¬ 
gijski, nego n. pr. kanonistički. Isto su tako i biblije bogato* 
urešene miniaturama. U velikom broju iluminiranih rukopisa, 
koji se danas nalaze u Zagrebu, treba razlikovati one, koji su. 
doista zagrebački, jer su pisani u Zagrebu ili za Zagreb, ili su. 
barem još u srednjem vieku doneseni u Zagreb, od onih, koji 
su »zagrebački« samo po tomu, što se danas nalaze u Zagrebu. 

U metropolitanskoj se knjižnici, koju je krajem 17. st. 
osnovao zagrebački biskup Mikulić' (1688—1699.), čuva veliki 
broj specifično zagrebačkih iluminiranih i ilustriranih kodeksa 
11.—18. st. U ostalim se navedenim zbirkama uz specifično za¬ 
grebačke rukopise nalaze i takvi, koji su nabavljeni kasnije, 
osobito u drugoj polovici 19. st. Nemoguće je i nepotrebno 
u ovom kratkom prikazu nabrojiti i razvrstati sve ilurmnirane 
rukopise, koji se nalaze u Zagrebu. Moramo se dakle zadovoljiti 
s time, da u kratkim crtama prikažemo najznačajnija obilježja 
zagrebačkih zbirka iluminiranih rukopisa. 

O najvećoj i najvrjednijoj takvoj zbirci, koja je pohra¬ 
njena u metropolitani i u riznici stolne crkve, objelodanjujemo 
ovdje posebnu razpravu. Zato se na ovom mjestu ograničujemo 
samo na ‘primjedbu, da su ovi specifično zagrebački kodeksi 
do u najnovije vrieme bili gotovo nepoznati, premda obuhva- 
taju razmak vremena od 11. do' 18. st., te zato predstavljaju 
gotovo čitav razvitak sitnoslikarstva u Zagrebu. Dva se naj¬ 
bogatije opremljena liturgijska kodeksa iz 15. st. čuvaju u riz¬ 
nici prvostolne crkve zagrebačke. Budući da o- njima više go¬ 
vorimo u netom spomenutoj razpravi o zagrebačkim liturgij¬ 
skim kodeksima, iztičemo* ovdje samo činjenicu, da su oba ova 
misala tipični predstavnici ilustriranih kodeksa u najbolje doba 
kraljevske oficine u Budimu. Misal se Jurja de Topusko povrh 
toga može smatrati jednim od najbogatije urešenih misala 
svoga doba uobće, a njegov je sitnoslikarski ures osobita 
značajan. 

Ostale spomenute zagrebačke zbirke nisu ni izdaleka tako 
bogate miniaturama kao metropolitana i riznica prvostolne 
crkve. Osim toga veći dio njihovih miniatura nije specifično 
zagrebački, nego je darovan ili kupljen. Tako je n. pr. biskup 
Strossmayer 9. XI. 1889. galeriji slika darovao sitnoslikama bo¬ 
gato urešeni Livre d’ heures 16. st. francuzke proveniencije i 
đestinacije. Isto je tako biskup Strossmayer oko 1870. u Amal- 
iiu kod Napulja kupio i onda galeriji slika u Zagrebu darovao 
4 velike miniature iz breviara ferrarskqg vojvode Ercola I. 
(1471—1505.) i 14 manjih miniatura iz oficija ferrarskog voj¬ 
vode Alfonsa I. (1505—1584.). Ove su miniature, što ih je u 
prvom desetljeću 16. st. po svoj prilici izradio Matteo da Mi¬ 
lano, zajedno s miniaturama u spomenutom Livre d’ heures, 
najljepše, što od sitnoslika ima Strossmayerova galerija slika. 

2. Kao što najstariji zagrebački iluminirani kodeksi po¬ 
tječu iz 11. st., tako su i najstariji sačuvani dalmatinski ilumi¬ 
nirani kodeksi pisani u 11- st. Među najstarije iluminirane ko¬ 
dekse, koji SU nekad bili u Dalmaciji, može se ubrojiti Pasional 
MR 164 i beneventanski misal MR 166. Oba se ova kodeksa 
danas nalaze u metropolitani. U Zagreb su doneseni nepo¬ 
znato kada, ali se već u 14. st. nalaze u riznici stolne crkve. U 
Zagreb su doneseni iz Splita. Pasional MR 164 donio je iz 
Toskane po^ svoj prilici splitski nadbiskup Bernarde, koji je 
pratio kardinala Jurja de Crescentio, kad je ovaj pošao u Hr¬ 
vatsku i Ugarsku radi kanonizacije kralja Ladislava. Nad¬ 
biskup Bernardo, ili kardinal de Crescentio, donio je po svoj 
prilici sa sobom i beneventanski misal MR 166. U 12. st. na¬ 
dopunjen je ovaj misal u Dalmaciji. Ostale je iluminirane 
kodekse, u koliko se nalaze u Dalmaciji i po dalmatinskim 
otocima, opisao i prikazao Hans Folnesics. Kad budu jednom 
ovi kodeksi i liturgijski proučeni, pružit će nam dragocjene 
podatke za crkvenu poviest Dalmacije. 

3. Sve do dolazka Dominikanaca u Bosnu nose svi bosan¬ 
ski biskupi 1141. (?)—1233. narodna imena. Biskup Radogost 
polaže u Dubrovniku prigodom svoga posvećenja 1195. prisegu 
hrvatskim jezikom, jer nije znao latinski. U ovo prvo doba 
bogoslužje se u Bosni vrši rimskim obredom i hrvatskim je¬ 
zikom. Bogoslužne su knjige izprva pisane glagolskim pisme¬ 
nima, a onda jednostavnijom ćirilicom, koja se u Bosni razvila 


u bosančicu. Taj je proces po svoj prihci započeo za kratko¬ 
trajne zapadno-bugarske vlade u Bosni (986—1018.). Priestol- 
nica cara Simeona u Ohridu bila je ujedno središte crkveno¬ 
slavenske prosvjete na ćirilskom pismu. Nadpis na crkvi Kulina 
bana kod Visokog i Kulinov ugovor s Dubrovčanima 1189. pi¬ 
sani su ćirilicom. Bosančica je nastala na bosanskom tlu ukr- 
štavanjem ćirilice i glagohce. Osim nadgrobnih spomenika i 
povelja bosanskih vladara i velmoža u bosančici postoji još 
desetak što cjelovitih, što fragmentarnih rukopisa vjerskog 
sadržaja, nikhh u Bosni, i to u krilu bosanskih krstjana, S je- 
:zične su i paleografske strane crvi rukopisi prilično proučeni. 
Trebalo bi ih proučiti i s liturgijskog gledišta. 

4. Među liturgijskim kodeksima srednjega vieka valja po¬ 
sebnu pažnju posvetiti glagolskim misalima, breviarima, lek- 
cionarima . . . Osobito su zanimljiva dva glagolska misala u 
Vrbniku na Krku, zatim misal krbavskoga kneza Novaka, bre- 
viar sitnO'slikara Ivana iz Senja (1359.) i misal bosanskog voj¬ 
vode HrvO'ja Vukčića Hrvatinića, koji je do 1413. bio gospodar 
.Splita, 

5. Za gornju će Hrvatsku trebati sastaviti dobar popis la¬ 
tinskih iluminiranih kodeksa. Isto takav popis treba izraditi 
i za kodekse, koji su pisani glagolicom. Sličan popis valja, 
konačno, sastaviti i za one iluminirane kodekse, koji su svojim 
porietlom ili svojom destinacijom hrvatski, a nalaze se u ino¬ 
zemstvu. 

6. Tri sitnoslikara zaslužuju da i u ovom kratkom, i čed¬ 
nom prikazu budu osobito iztaknuta. To je ponajprije huma¬ 
nista, učenjak, pisac, diplomata i sitnoslikar Feliks Petančić 
Dubrovčanin (Felix Petancius Ragusinus). Bio je najprije kan¬ 
celar grada Senja, a zatim nadstojnik knjižnice i sitnoslikarske 
oficine kralja Matije u Budimu (1470—1516 ?). Pripisuju mu 
se: Pontificale Ivana Filipecza (Esztergom), Trapezuntius (Bu- 
dapest), Ptolomaeus (Beč), Cassianus (Pariš), Historia Turcica 
(Niirnberg). Zanimljivo je, da je kralj Vladislav II. 1512. po¬ 
slao Petančića u Carigrad, da izpravi tekst ugovora o miru, u 
kojem slučajno nije bila spomenuta kraljevina Hrvatska, Sla¬ 
vonija i Dalmacija. Drugi je sitnoslikar, koga treba osobito 
iztaći, jer daleko nadmašuje prosječnost, te ga valja, poput 
-Petančića, ubrojiti među najbolje sitnoslikare 15. st., premda * 

je do pred kratko vrieme bio nepoznat, majstor I., po svoj 
prilici Johannes Almannus pictor, oko 1500. zagrebački gra- 
đanin." On je prije 1498. svojim sitnosUkama gotičkog smjera 
uresio svečani misal zagrebačkog kanonika Jurja de Topusko 
(danas u riznici prvostolne crkve zagrebačke). O majstoru I. 
govorimo više na; drugom mjestu. Treći hrvatski sitnoslikar ve¬ 
likog europskog formata, Julio Clovio, rođen je 1498. u Griža- 
nima u Vinodolu. Umro je 1578. u Rimu, gdje je proboravio 
najveći dio svoga života. G. 1524/6. boravio je Clovio u Bu- 
dimu i radio je u kraljevskoj oficini. Julia Clovia nazvali 
su sitnoslikarskim Raffaelom i Michelangelom, jer je nevjero¬ 
jatnom virtuoznošću umio na sitnom prostoru mnogo i vrlo 
točno naslikati, tako, da se čini, da ne gledamo miniaturu, nego 
veliku sliku. Suvremenici su se divili toj njegovoj vještini. 
Naše doba upravo u toj virtuoznosti vidi vrhunac sitnoslikar- 
stva, ali ujedno i početak dekadanse, jer se time vlastitost sli¬ 
karstva prenosi na sitnoslikarstvo. U svakom slučaju pred¬ 
stavlja Julio Clovio vrhunac čitavog razvitka sitnoislikarstva 
uobće, koje je brzo iza toga praktički izumrlo. 

Zaključne pripomene 

Starokršćanska je i starohrvatska umjetnost najbolje pro¬ 
učena u Dalmaciji, manje u Bosni, a vrlo slabo u posavskoj 
Hrvatskoj. Ipak se već sada može reći, da Dalmacija utječe na . 
Bosnu i na gornju Hrvatsku. Trotračni se pleter, tako značajan 
za dalmatinsku umjetnost u doba hrvatskih narodnih vladara, 
javlja i u Bosni, osobito uz granicu Dalmacije, ali i u gornjoj 
Hrvatskoj. Ovdje imamo n. pr. romanički stup s Janjetom iz 
Iloka, urešen četveropletom. To je bez sumnje spomenik ro- 
maničnog doba, ali veoma dragocjen, jer nam je sačuvao re¬ 
miniscenciju starohrvatskog pletera, koja svjedoči o tomu, da 
je tada oko Iloka još bilo starih spomenika urešenih pleterom. 
U Bosni se susreću utjecaji iz primorske i posavske Hrvatske. 
Iz Dalmacije dopire u Bosnu starohrvatski troplet, a iz gornje 
Hrvatske gotika, dok nije prodor Islama zapriečiO' dalji razvitak 
kršćanske umjetnosti na području planinske Hrvatske. 

Ono, štoi je za starokršćansku i starohrvatsku umjetnost u 
dalmatinskoj Hrvatskoj započeo don Frane Bulić, a nastavio 
dr. Ljubo Karaman, trebat će produbiti i proširiti, da tako do— 

bijemo podpuni i sustavni priegled starokršćanske i staro¬ 
hrvatske umjetnosti u primorskoj Hrvatskoj. U Bosni će i 
Hercegovini trebati odkapanjima i proučavanjima starokršćan¬ 
skih i starohrvatskih spomenika i stećaka posvetiti još više 
pažnje nego do sada. Posijedke će iztraživanja dra Cire Tru- 
helke i ostalih radnika na tom polju trebati kritički izpitati i 
povezati sa starokršćanskom umjetnošću u Dalmaciji. U po¬ 
savskoj će Hrvatskoj trebati započeti s iztraživanjem i odka- 
panjem spomenika iz starokršćanskog doba i ranog srednjeg 
vieka. Bude li se pri tom postupalo sustavno na temelju dobro 
promišljenog nacrta, doniet će ovo proučavanje bez sumnje 
važnih odkrića. 


Za upoznavanje crkvene umjetnosti od 13. st. amo stekli 
su u posavskoj Hrvatskoj neprolaznih zasluga osobito dugo¬ 
godišnji i neumorni konservator prof. Đuro Szabo i marljivi i 
tihi prof. dr. Artur Schneider. Rad se prof. Szabo može na 
području bivše banske Hrvatske smatrati pionirskim i može se 
uzporediti s onim, što je u dalmatinskoj Hrvatskoj učinio don 
Frane Bulić za starokršćansku i starohrvatsku umjetnost. Prof. 
dr. Schneider provodi već čitav niz godina sustavno svjetlo- 
pisno snimanje umjetničkih spomenika u Hrvatskoj. Ovo se 
snimanje vrši u okviru rada Hrvatske Akademije Znanosti i 
Umjetnosti. U vezi s foto-arhivom konservatorskih ureda i 
različitih muzeja i drugih ustanova, te sa svjetlopisnim zbir¬ 
kama, koje se nalaze u posebničkom posjedu, moći će se ovaj 
fotoarhiv HAZU razviti u veliku reprezentativnu i vrlo in¬ 
struktivnu zbirku svjetlopisa, koja je prieko potrebna za pro¬ 
učavanje hrvatske umjetnosti. Najljepši iluminirani kodeksi 
iz riznice prvostolne crkve zagrebačke, metropolitanske knjiž¬ 
nice i Strossmayerove galerije slika već su snimljeni u koloru. 
Hrvatska Akademija upravo je započela sa snimanjem svih 
važnijih slika u Strossmayerovoj galeriji na kolor-filmu. 
Uključe li se u to snimanje i sredovječni iluminirani i neumi- 
zirani kodeksi u Zagrebu i po čitavoj Hrvatskoj, mogli bismo 
u Zagrebu imati dobar svjetlopisni priegled čitave hrvatske 
umjetnosti. Ali to je rad tako velikih razmjera, da će biti po¬ 
trebno prema sustavnom planu podieliti to snimanje na kon- 
servatorske urede, umjetničke muzeje, Strossmayerovu gale- 
:riju slika i Akademiju, možda uz obvezatnu izmjenu slika. 

Glavna svrha ovih i sličnih ustanova nije, da slučajnim posjetiocima, 
odkriju svoje blago, pa ni da činovnici tih ustanova mogu sami proučavati 
ono, što je u tim ustanovama pohranjeno. Ove ustanove treba da spreme 
i srede podpunu građu svoga područja u dobrim zbirkama svjetlopisa, 
otisaka, crteža i knjiga, sa svim potrebitim podatcima o svakom poje¬ 
dinom predmetu, te ovu građu uzmognu proučavati i oni, koji ne mogu,.. 
poput ravnatelja, kustosa i činovnika spomenutih ustanova, ići na teren. 
Muzeji, galerije i konservatorski uredi imadu za svoje područje jednaku 
zadaću, kao što je imadu knjižnice za područje knjige. Fran Kurelac 
preuzeo je 1842. dužnost, da uredi i popiše veliku knjižnicu kneza Adolfa-. 
Josipa Schv/arzenberga u češkom Krumlovu. Ali uronivši u čitanje bo¬ 
gatih dragocjenosti ove knjižnice zaboravio je Kurelac na preuzetu. 
dužnost, koja je imala drugima omogućiti upotrebu knjižnice. 

Uzporedo s nastojanjem oko- izkapanja i iztraživanja spo¬ 
menika crkvene umjetnosti na terenu, oko' ostvarenja velike 
svjetlopisne zbirke i proširenja zagrebačke gipsoteke, trebat će. 
proučavati sva područja crkvene umjetnosti u Hrvatskoj. Do¬ 
sad se n. pr. sitnoslikarstvu nije kod nas posvećivala gotovo 
nikakva pažnja. Uz graditeljs'^o, kiparstvo i slikarstvo trebat 
će proučavati i miniature, kojih imademo u Zagrebu i u 
Hrvatskoj veliko obilje. Samo tako moći ćemo jednom na 
temelju stručnih monografija dobiti dobru poviest razvitka 
crkvene umjetnosti u Hrvatskoj. U toj će poviesti, kako 
je zamišljam u skoroj budućnosti, osim samih spomenika 
doći do rieči i one žive sile, koje su te spomenike stvarale.- 
Već se sada može reći, da su na razvitak crkvene umjet¬ 
nosti u Hrvatskoj utjecale tri konponente: pobuda sa strane 
svjetovnog i redovnog klera, stvaralački rad domaćih umjet¬ 
nika i utjecaji iz zapadne Europe. Danas se još ne može 
za svako područje i razdoblje točno odrediti, koliko je Crkva 
utjecala na formalni razvitak crkvene umjetnosti kod Hr¬ 
vata. Ne možemo zasad točno odrediti ni koliko su Hrvati 
sami stvarali na umjetničkom polju, a koliko su primali. Ali 
već se sada može s podpunom sigurnošću reći, da Hrvati u 
umjetničkom pogledu nisu samo primali od svojih većih su¬ 
sjeda, nego su i sami stvarali i kod kuće i vani u velikom 
svietu. Ovaj naš kratki i čedni prikaz razvitka crkvenog gra¬ 
diteljstva, kiparstva, slikarstva i sitnoslikarstva pokazao nam 
je, da u svakoj od ovih umjetničkih grana imamo ljudi, koji su 
se izdigli daleko iznad prosječnosti i stvorili djela neprolazne 
i obće vriednosti. 

